Alzola Basque Water San Mamesera zaramatza AthleticClub-a animatzeraAlzola Basque Water\nHome | Agua Mineral Natural | Alzola Basque Water AthleticClub-arekin zaramatza.\nAlzola Basque Water AthleticClub-arekin zaramatza.\nAthleticClub-ak San Mamesen jokatuko dituen Ligako partidak ikusteko sarrerekin saritu nahi zaituztegu gure bezero zaretenok.\nGainera, parte hartzaileak aukera izango duzue zuen ohiko taberna, jatetxe nahiz saltokietako laguneri oparia egiteko. Alegia, AthleticClub-ak Sevillan jokatuko duen azken Liga partidurako bidaia-txartelak eskura dezaten giltzarri izango zarete.\nAlzola Basque Water – lehoienodola – AthleticClub-arekin zaramatza\nJarraitu ezazue @altzolakoura twitter edo instagramen.\nPublikatu Alzola Basque Water – AthleticClubeko armarria daraman botilaren argazkia, “#lehoienodola” traola erantsi, baita saltokiaren izena ere.\nOriginaltasun eta jatortasuna baloratuko ditugu, erabiltzaile sarituak zorionduz San Mamesen jokatuko den partida bakoitza baino arinagoko astearteetan.\nSariak eta lehiaketaren dinamika:\nGoian aipatu baldintzak beteko dituzten argazkiak ontzat hartuko ditugu.*\nAlzola Basque Water hurrengo sariak jarriko ditu partehartzaileen eskuetan;\nSan Mamesen jokatuko diren ligako partidu bakoitzerako, 2 sarrerez osatu bina sari.\nLigako azken partida Sevillan ikusi ahal izateko, 2 pertsonentzako bidaia, egonaldi eta sarrera.\nSan Mameseko sarrerak eskuratuko dituzte, San Mameseko azken liga partidaz geroztik, twitter nahiz instagramen argazki “original eta jatorrenak” hautatuak izango direnak.**\nSevillara bidaia maiatzaren 14ean zozketatuko da sarreren sariak jaso dituzten erabiltzaileek (guztira 30) beren publikazioetan izendatu taberna, jatetxe eta kafetegien artean. Sarituaren banatzailea izango da ostalaritza egoitzan bertan saria bere eskuetan jarriko duena, 2019ko maiatzaren 15ean, asteazkena.\n*Alzola Basque Water @basquewater eta @altzolakoura kanalak ditu twitter eta instagramen. Lehiaketan ontzat hartuko dira euskarazko nahiz gaztelaniazko dinamikak jarraituko dituzten parte hartzaileak.\n** Sariak jasotze aldera, 24 orduko tartea izango du erabiltzaileak @altzolakoura kontuari erantzuteko. Ostantzean beste saritu bat aukeratuko da.


About: dbpedia-eu:Anboto Goto Sponge NotDistinct Permalink\nArtikulu hau Bizkaiko mendiari buruzkoa da; beste esanahietarako, ikus «Anboto (argipena)». Anboto mendia Bizkaiko hego-ekialdean dagoen mendia da, izen bereko mendilerroa menderatzen duena eta herrialdeko laugarren tontorrik garaiena dena, 1.331 m baititu, Gorbeia (1.481 m), Aldamin (1.376 m) eta Zalamaren (1.336 m) atzetik. Mendi magikoa deitu izan diote, Mari jainkosarekiko loturagatik bereziki, eta hego-ekialdeko aurpegia konparatu izan dute Machapuchare (6.993 m) mendiko hego-mendebaldearekin, Nepalgo Himalaiakoa, Shiva jainkoarekin lotuta dagoena.\nArtikulu hau Bizkaiko mendiari buruzkoa da; beste esanahietarako, ikus «Anboto (argipena)». Anboto mendia Bizkaiko hego-ekialdean dagoen mendia da, izen bereko mendilerroa menderatzen duena eta herrialdeko laugarren tontorrik garaiena dena, 1.331 m baititu, Gorbeia (1.481 m), Aldamin (1.376 m) eta Zalamaren (1.336 m) atzetik. Mendi magikoa deitu izan diote, Mari jainkosarekiko loturagatik bereziki, eta hego-ekialdeko aurpegia konparatu izan dute Machapuchare (6.993 m) mendiko hego-mendebaldearekin, Nepalgo Himalaiakoa, Shiva jainkoarekin lotuta dagoena. Araba eta Gipuzkoako mugak oso gertu ditu, hiru herrialdeen arteko Betsaideko inguruneetan egonda, Durangaldeko eskualdean kokaturik. Ipar-ekialdean Atxondoko (Bizkaia) Axpe eta Arrazola auzoak ditu mugakide, ekialdean Arrasateko (Gipuzkoa) Udala eta Garagartza eta hegoaldean Aramaioko (Araba) Oleta, Gantzaga eta Etxaguen.\nperson that first ascented a mountain\nAnboto eta Mariren koba.JPG


Berdintasun Ordenantza | Parekidetasun Departamentua\nIndarkeria matxistari buruzko II. Jardunaldiak\nBrikolajea eta pintura\nZuretzat tarte bat\nAmatasuna: negoziatzeko gai bat\nGorputz ikusezinak ikusten\nZarauzko III. Parekidetasun Plana\nDiru-laguntzak – 2018. urtea\nBy Parekidetasun Departamentua, 2017/05/29\nZarauzko Udaleko Udalbatzarrak 2017ko maiatzaren 25ean egindako oso bilkuran Berdintasun Ordenantza onartu du:\nEmakumeen eta gizonen arteko berdintasuna bermatzeko politikak bere lanean txertatzea da herri-administrazioen erronka handienetako bat. Egia da badirela arau eta lege ugari beharrizan horri erantzuteko, baina orobat egia da oztopo gogorrak daudela oraindik alde guztietan gizon eta emakumeentzat bidezkoa eta berdinzalea izango den gizarte bat eraikitzeko behar diren aldaketak egiteko.\nZarauzko Udalak aspaldi agertu zuen bere konpromisoa emakumeen eta gizonen arteko berdintasunaren alde. Horren erakusle dira, besteak beste, azken urteotan udalerrian onartutako hiru berdintasunerako planak (2004-2007, 2010-2014 eta 2016-2021). Plan horietan daude bilduta Udalaren ekintza-lerro estrategikoak emakumeen eta gizonen arteko berdintasuna bizitzako hainbat esparrutan bultzatzeko.\nOrain, Ordenantza honen bitartez beste urrats bat ematen du bide horretan, emakumeen eta gizonen berdintasunari goragoko maila bat emanez hala praktikan nola sinbolikoki, eta herrian aplikatuko den berdintasunerako politikaren oinarriak finkatuz.\nBerdintasunaren kultura bultzatzea da Ordenantza honen helburua, eta oinarritzat dauka borondate politiko bat herriko errealitatean aldaketak egiteko, baita jarduera-molde berdinzaleak bultzatu eta arautzeko hala administrazio-mailan nola gizarte-mailan.\nZarauzko Udalak Ordenantza honen bidez justizia soziala bultzatzen du, baita gizarte-jasangarritasuna eta zarauztar guztien bizi-kalitatearen hobekuntza ere.\nMaiatzak 28 Emakumeen Osasunaren aldeko Nazioarteko Eguna


Aurrekoa Maiatza 06 Larunbata Hurrengoa\nMaiatza 06 • 20:00 • Larratxo K.E. (Altza-Larratxo) Antzerkia eta Dantza\n"Gure trena berriro Larratxon geldituko da Madrilen sekulako arrakasta izan ondoren. Beste hainbatek bezala, esperientzia honetaz gozatzea lortu ez bazenuen, edo errepikatu nahiko bazenu, apirila eta maiatza bitartean 4 aukera gehiago izango dituzu."\nEmanaldia hasi baino hogei minutu lehenago joatea gomendatzen da.\nTreblinkara azken trena (euskarazko bertsioa) maiatzaren 6an. Último tren a Treblinka (gaztelerazko bertsioa) apirilaren 29an eta 30ean eta maiatzaren 7an. Donostia Kultura bazkideen deskontu berdina izango dute beste hauek: langabetuek, 30 urtetik beherako gazteek, pentsiodunek eta 65 urtetik gorako pertsonek. Deskontua bakarrik leihatilan egingo zaie eta sarrera bakar batean.\nJanusz Korczaken, judutar mediku eta pedagogoaren istorio zoragarria, non Varsoviako gueto batean berrehun haur judutar bizi ziren umezurtz-etxe baten arduraduna zen. Stefania Wilczynska bere laguntzaile bereiziezinarekin, umezurtz-etxe horretan haurrentzako benetazko errepublika bat sortu zuen, legeak, arautegi eta zigor-kode bat eta guzti.\nGatazkak dituzten eta biktima nagusienak bilakatzen diren haurrei omenaldi bat da.\nOhatze gainean ikusleak\nIkusleak berrehun haur horietariko bat bezala sentituko dira. Haurren ohatzetan edo mahaietan eserita, ikusleak beraien egunerokotasun, barne-antolakuntza, beldur eta pozen lekuko bilakatuz. Haien epaiketa bat ere biziko dute. Albiste garratz baten testigu ere izango dira: umezurtz-etxea utzi beharko dute eta Treblinkara eramango dituzten trenera zuzendu beharko dira.\nKonpainia: Vaivén Producciones, Jatorrizko ideia eta argumentua: Ana Pimenta eta Fernando Bernues. Zuzendaria: Mireia Gabilondo. Generoa: Antzerkia. Iraupena: 75 min.\nInformazio gehiago: Vaivén Producciones eta Último tren a Treblinka\nMaiatza 06 • 18:30 • San Telmo Museoa (Parte Zaharra) Kultura +\nWaste Lands: Lur suntsituak erakusketan azaltzen diren herrialdeen egoera politikoari buruz arituko da Vanessa Sanchez kazetari eta berriemaile berezia.\nArgazkiaren iturria: eitb.eus\nMaiatza 06 • 17:00 • San Telmo Museoa (Parte Zaharra) Erakusketak\nMaiatza 06 • 14:00 • Herrera Kirol Elkartea (Altza-Larratxo) Kultura +\nBertsolariak Jexux Mari Irazu eta Ane Labaka izango dira eta bazkaria Herrera Kirol Elkartean.\nIzen-ematea: Elizondo, Nido, Goizaldi eta Lanbroa tabernetan.\nMaiatza 06 • 20:00 • Doka Kafe Antzokia (Antiguo-Ibaeta) Musika\nAnestesia eta Legen Beltza taldeak zuzenean ariko dira Donostiako Doka aretoan.\nAnestesia taldea itzuli da. Berriz ere bueltan da Euskal Herriko eszenan hain esanguratsua bilakatu den taldea. 26 urteko ibilbidearen ostean eta estudioko azken lanetik 9 urte igarota, “Zirkulutik espiralera” da taldearen azken diskoaren izena.13 abestiz osatutakoa, Zarauzko Fidelenea estudioan grabatu dute. Aurkezpen gutxi behar ditu estudioko 9 lan kaleratu dituen talde mitikoak: 2 maketa (”Anestesia cerebral” eta “Moralidad”), iraupen ertaineko bat (“Toki berean”) eta bost LP/CD: “Gorrotoaren ahotsa” 1993an, “Erantzun” 1995ean, “Gu” 1997an, “Ultrakomunikatzen” 2000. urtean eta Bonberenea Ekintzakekin kaleratutako aurreneko lana, “Terapia”, 2006an.\nSEMBRA ereite tailerra\nMaiatza 06 • 16:30 • AIETE K.E. (Aiete) Tailerrak\nMaiatza garai onena da landareak ereiteko! Haurrek ereite prozesuaren sekretuak ikas ditzaten, SEMBRA etxe kataluniarrari esker, tailer atsegin eta hezitzaile hau antolatu dugu .Familiei zuzendutako tailer honetan indaba eta ekilore landare bana ereingo du haur bakoitzak.\nEra praktikoan ikasiko ditugu nola ereiten diren landareak, nola zaindu behar diren hazi daitezen, noiz jaso ahal izango dugun ereindakoaren fruitua, zein landare erein dezakegun urtaro bakoitzean.\nEguraldia lagun badugu, Aieteko parkean, kanpoan egingo da tailerra. Euria bada, ordea, Kultur Etxe barruan egongo gara.\n5 eta 11 urte arteko haurrei zuzendutako tailerra. Tailerrean parte hartzeko, beharrezkoa izango da aurretik izena ematea. Horretarako, idatzi haurtxokoa_aiete@donostia.eus helbidera edo deitu 943 483822 telefonora.\nKondaira baten truke, Patata Tropikala\nMaiatza 06 • 17:00 • (Intxaurrondo) Haurrak\nUrtero ohitura denez, naturaren festa ospatzen dute iratxoek. Marrubi tarta egiten dute denen gozamenerako eta natura bizirik dagoela ohartzeko. Festa baino lehen, beti bezala, Izarrek, iratxoetako bat, kondairaren pasarte bat irakurtzen du, tarta labean dagoen bitartean.\nPatata Tropikalaren antzezlan berria.naturaren legeez, elkarbanatzearen garrantziaz eta errespetuaz ohartzeko balio digu, kolorea, irudimena eta umorea beti bezala daudelarik.\nMaiatza 06 • 10:00 - 13:00 • Tabakalera (Egia) Tailerrak\nGipuzkoako Historiaren Pasarte Ezezagunak: 1600 eta 1840 Gipuzkoa-ren egoera linguistikoa\nMaiatza 06 • 19:30 • Koldo Mitxelena (Erdialdea) Kultura +\nHizlaria: Juan Madariaga Orbea Unibertsiatate Complutensean, Filosofia eta Letretan lizentziatua eta Euskal Herriko Unibertsitatean, Historian doktorea da. Gaur egun UPNA-NUP-eko irakasle titularra da, Bergarako UNED-en irakaskuntzan aritu ondoren. Historia kulturalean aditua, heriotzaren aurreko jarrerak eta euskararen historia soziala ikertu ditu beste gai batzuen artean.\n"Miguel de Aranburu" Gipuzkoako Historialari Elkartea eta Koldo Mitxelena Kulturuneak antolatutako hitzaldia, Gipuzkoako Historiaren Pasarte Ezezagunak hitzaldien ziklo barruan.


HERNANIKO I GABONETAKO ERAKUSLEIHO-LEHIAKETA - BERRIAK Hernaniko Merkatari eta Ostalarien Elkartea\nHome » Berriak » HERNANIKO I GABONETAKO ERAKUSLEIHO-LEHIAKETA\nHERNANIKO I GABONETAKO ERAKUSLEIHO-LEHIAKETA\n5 Abe, 2018 in Berriak / Dinamizazioa / Promozioa by Marta\nGabonetan Berriak-eko 31 dendek Hernanin antolatutako I.Gabonetako Erakusleiho-Lehiaketan parte hartuko dute.\nEkimen berri honekin, merkatariek bere erakusleihoak apaintzea eta erakargarriago bilakatzea lortu nahi da. Horrela, Hernanik merezi duen eguberri-giroa lortuko du.\nHori dela eta, Hernani-ko auzotarrak erakusleihoak ikustera hurbildu ahal izango dira eta, aldi berean eguberri-erosketak bertako dendetan egiteko aprobetxatu. Izan ere, herrian dagoen produktu-eskaintza zabalarekin eta zerbitzu ugariekin gozatu dezakete.\nAzaroan zehar, Hernaniko dendari batzuek teknika eta material desberdinak ikasteko aukera izan dute beren erakusleihoen diseinua lantzeko, Orainart enpresaren eskuz.\nBi asteetan zehar, bere establezimenduen apainketan erabiliko dituzten elementu desberdinak, pertsonalki sortzen joan dira.\n31 erakusleihoak aztertzeko orduan kontuan hartuko diren irizpideak originaltasuna, dendaren artikuluak agertzea eta eguberri-gaia erabiltzea izango dira.\nUdalaren ordezkari, Berriak-eko ordezkari eta Hernani-ko dekoratzaile aditu batek epaimahaia osatuko dute. Hauek kaleetan zehar pasako dira erakusleiho desberdinei puntuak emateko eta 2018-2019ko hiru onenak aukeratzeko.\nNahiz eta epaimahaiaren erabakia hedabideetan eta sare sozialetan abenduaren 21ean publiko egin, hernaniko auzotarrek erakusleihoen apainketaz abenduaren 10etik-urtarrilaren 6ra arte gozatu ahal izango dute.\n← HERNANI TXARTELA ZOZKETA – Ardo eta sagardo botilak\nBERRITXU ETA ZENTROMERTZIALA →\nMerkataritza, ostalaritza eta turismo eragileei galdetegi bat betetzea eskatzen zaie arlo horietako argazki eguneratua izateko\n· © 2020 BERRIAK Hernaniko Merkatari eta Ostalarien Elkartea · Powered by · Designed with the Customizr theme ·


Patronalak sindikatuen “lankidetza” nahi du bere planak gauzatzeko. Confebaskek delako “Elkarrizketa Sozialeko” mahaian CCOO, UGT eta Eusko Jaurlaritzari aurkeztu dien agirian hau esaten du: “Lan-harreman modernoek eskatzen dituzte (…) adostasun berriak, zeinak areago izan beharko luketen beren eragileen ardura -langile eta enpresario, sindikatu eta enpresario elkarteena- botere publikoena eta arau legalarena baino”. Azala behar da! Hori esaten dute noiz, eta “arau legala”ri esker bi erreforma laboral basatiren oparia jaso dutenean, bitartean CEOEk gehiago eskatzen duelarik. Hori zinismo hutsa da. Eusko Jaurlaritzak “eredu berri” hori maite du; bere ardurapeko esparruetan ezartzen duen ereduaren oso antzekoa da, izan ere. Sarri zalantza egiten dugu patronalaren bozeramailea nor ote den, Confebaskeko arduradunak… edo Tapia sailburua nahiz Jabier Larrañaga, Gipuzkoako Ogasun diputatu berria. Confebasken proposamenak ardatz bakarra du, enpresarioaren aldebakarreko borondatea. Ez dute ametitzen botere horri mugak ezartzerik. Lan Zuzenbidea eta lan duina betirako amaitutzat jotzen dituzte, enpresen “lehiakortasunerako” oztopotzat hartzen baitituzte. Badakite legeak beren alde dituztela eta gobernuek, inoiz baino otzanago, egoera orekatzeko ez dutela ezer egingo.\nMakina bat adibidek erakusten dute politika eta enpresarioen arteko aliantza hori. Esaterako, Eusko Jaurlaritzak eta Confebaskek ez dute onartu nahi ELAk Gasteizko Legebiltzarrean aurkeztu zuen Herritar Legegintza Ekimena (HLE): bere helburua zen Administrazioaren esku dauden azpikontratetan enpleguaren galera eta lan-baldintzen gainbehera eragoztea. Confebaski gure helburua “zentzugabekeria” iruditzen zaio, eta Jaurlaritzak nahiago du, murrizten jarraitzeko, lanak eta zerbitzuak ezarritako prezioa baino %40 merkeago esleitu. Horrela, enpresa piraten bidez, gure jendea esplotatzen dute, egunean 12 ordu lan eginaraziaz, orduko 5 euroan. Administrazioko arduradunak ez dira hau salatu ondoren deitzen diren adiskidetze ekitaldietara agertu ere egiten. Hortaz, Jaurlaritzak nahiago du ELAk lan miseria salatzeko hasi duen kanpainaren inguruan zalapartaka plazaratu. Bere hitzetan, “bizion artean errespetua zor diogu elkarri, pertsonei nahita ala nahi gabe beharrezko ez den minik egin ez diezaiogun”. Ez dago gustora prekaritatearen aitzindarien aurpegia karteletan jarri dugulako. Gure kartelak gogaitzen omen dute, ez gobernukideek egunero normaltasunaren irudia saldu nahian enpresario handiekin egiten dituzten argazkiek. ELA borrokan ari da politika ez dadin lasai geratu sekulako politika neoliberalik latzenak ezartzen ari direnean. Ez dugu onartuko gizarte-eredua edota lan-baldintzak bigarren mailan jartzerik; are gutxiago ezkerraren aldetik. Ezkerrak klase-identitate bat mantendu nahi badu eztabaida horiei lehentasuna eman beharko lieke. ELAren ustez mugimendu sindikal eta sozialari dagokio autonomia osoz aitzindari izatea neoliberalismoaren aurkako frontean; alternatibak proposatu eta gizarteratzea, eta -hau benetan inportantea da- langileak antolatzea. Botere kontua da. Sindikalismoak bere boterea berreraiki behar du, prekaritatea pairatzen dutenen nahien ahotsa izan. Hau lortu ezean kapitalismoak gu akabatzea lortuko du, piskanaka, heriotza begetatiboz.\nKolektibo ahulak -eta langileok hala gara- sindikatuetan antolatu behar gara gure interesak eta nortasun kolektiboa ordezkatzeko. Etengabe datozkigun mezu antisindikalen aurka, ELAk berresten du langile antolatuok garela sindikatua. Egiten ari garen kanpainan azalduko dugu lan-miseria noraino eramaten ari diren: Eguneko 12 lan-ordu, 5na euroan; eguneko 31 minutuko kontratuak; hoteleko gela bat garbitzearen truke 3 €... Erreforma osteko garaian lanaldi partzialeko kontratuarekin esplotazioa legezko bihurtu da, eta kontratu mota hau gehienean emakumeei egiten zaie. Halaber, esan egingo dugu lan-miseriaren ardura norena den. Zergatik ezin ote da ezagutu aberastearren nork inposatzen duen miseria? Ezagutzea nahi dugu Euskalteleko zuzendaritzak, kontrol publikopean zegoen enpresa baten akzioak funts espekulatiboei saltzeagatik 50 milioi euro poltsikoratu dituela, Kutxabanken konplizitatearekin. Jakin egin behar da ere Sanchez Galan Iberdrolako kontseilari-ordezkariak prekaritateaz abusua egiten duela, etekinak puztu eta 47.000 euro irabazten duela… eguneko. Ezagutzea komeni da politikaren eta enpresa handien arteko ate-errotak nola funtzionatzen duen. Jende askok ez daki PSOEren eta PPren artean boterea eskualdatu zenean konpainia elektrikoei bidegabe kobratutako zenbatekoen ondorioz ezarritako zigor bat bidean galdu zela: 3.000 milioi euro. Galdu egin zen benetan? Eskubidea dugu ezagutzeko kapitalak nola kontrolatzen dituen politikoak, hauek agintean daudenean bere zerbitzura izan daitezen, eta boteretik ateratzean onura lortu duten enpresetan oso ondo ordaindutako postuak jaso ditzaten. AEBetan presidente izateko hautagaitza lortu nahian dabilen Donald Trump satrapa aberatsak duela gutxi esan du: “Dirua alderdi guztiei eman diet. Deitzen dutenean, eman egiten diet. Eta, badakizu? Bizpahiru urte beranduago eurengandik zerbait behar badut, deitu eta nire esanetara daude”. Orain, ordea, ez du bitartekaririk nahi; presidente izan nahi du. Ez daude pozik bi kontu lotzen ditugulako: onartu ezineko lan-miseria eta enpresa hauen helburua, hots, beren akziodun eta zuzendaritza itxuragabe aberastea. Etekinak norentzat, eta herritik gero eta urrunago dauden akziodun batzurentzat (funts espekulatiboak, multinazionalak…). Ez errorik, ez eskrupulurik ere. Ez da gustora entzuten jendeari esatea soldata jaitsierarekin eta kapitalaren, errenta altuen eta enpresen etekinen desfiskalizazioarekin gizartea zeharo txirotzen ari direla. Horrela ezinezkoa da pentsio duinak ordaintzea, osasun edo hezkuntza publiko unibertsala eskaintzea, edota gizarte-prestazioak ematea… Soldatak murriztu eta kapitalari zergak jaistea koktel arriskutsua da, desberdintasun sozialen jatorria. Eusko Jaurlaritzari bost axola zaio ELAk salatzen duena egia ote den; amorratzen duena salaketa bera da. Duela mende erdi sozialdemokraziak eta demokrata kristauek faxista eta zorotzat hartzen zituzten gaur gobernuek ezartzen dituzten errezeta neoliberalen profetak. Gaur, sozialdemokratek ere sinesmen neoliberalarekin bat egin dutelarik, “zentzuzko” jarrera beste bat dela diote, eta zoroak gu garela. Lan-miseria pairatzen duen jendeak izen-abizenak ditu, ez da anonimoa; hura ezartzen dutenei ere ezin diegu utzi anonimotasunean jarraitzen. Ardura dutenen mozorroa kentzea kontzientzia pizteko lagungarri da. Horregatik erabaki dugu estrategia hauek gidatzen dituztenen erretratua kaleratzea. Autorearen beste iritzi artikulu batzuk\nELA eta Urkulluren gobernua\nJaurlaritzarentzat eta Confebaskentzat herritarren ekimena traba besterik ez da


Egitarau oparoa prestatu du Azpeitiko Udal Liburutegiak Liburuaren Nazioarteko Egunaren bueltan - Urola Kostako Hitza : Urola Kostako Hitza\nUrrestillan hileroko hitzordua izango dute gaur eta han egingo dute hil honetako Ipuinaren Ordua ere. Bihar arratsaldean liburutegia plazara aterako dute, 25 bat lagunek eman dute izena dagoeneko zapatuko genealogia tailerrerako, eta datorren astean ere hainbat hitzordu izango da Enparan dorretxean; tartean, Laura esaten zioten liburuaren gaineko literatur solasaldia.\nAstelehenean, apirilak 23, Liburuaren Nazioarteko Eguna izango da, eta data horren bueltan ohi duenez, egitarau berezia eta oparoa prestatu du aurten ere Azpeitiko Udal Liburutegiak.\nJoan den astelehenetik ari dira ospatzen Liburuaren Nazioarteko Eguna Enparan dorretxeko liburutegian, herriko ikastetxeetako taldeen bisitekin. Gaur, berriz, Urrestillako balio anitzeko gelan dute hitzordua, 18:00etan. Hilean behin joaten dira liburutegikoak Urrestillara zerbitzua ematera, baina hil honetan Enparanen hilero egin ohi duten Ipuinaren Ordua kontaketa saioa ere han egingo dute, Urrestillako hileroko hitzorduari “indarra ematea” baitute xede.\nBihar, 18:00etatik aurrera plazan egongo dira Udal Liburutegiko arduradunak, Liburutegia Kalera egitasmoaren barruan. Aurtengo berrikuntzen artean, berriz, zapatu goizean genealogia tailerra egingo dute Enparanen. Aintzinako elkarteak emango du genealogiaren gaineko hastapeneko saioa izango dena; dagoeneko 25 bat lagunek eman dute izena 10:30etik 13:00etara egingo duten tailerrean, eta gustura daude liburutegiko arduradunak egitasmo berriak izan duen harrera onarekin. Zapatukoa hasierako saioa izango da, tailerrari jarraipena ematea da asmoa.\nAstelehenean, Liburuaren Nazioarteko Egunean, Irakurketa Errazaren festa egingo dute aurten ere. Irakurketa errazaren egitasmoan urtean zehar parte hartzen duten bi taldeak elkartuko dira goizean liburutegian, Eguneko Zentrokoa eta Goienetxe Fundaziokoa; poesia irakurketa egingo dute eta, ondoren, hamaiketakoa. Joxemari Karrerek ipuin kontaketa saioa ere eskainiko du egun horretan, arratsaldean.\nHitzordu gehiago ere izango dira Udal Liburutegian datorren astean; tartean, Laura esaten zioten liburuaren gaineko literatur solasaldia. Hau da prestatu duten egitarau osoa:\n– Urrestillan Ipuinaren Ordua eta liburutegi zerbitzua, 18:00etan.\n– Ikastetxeen bisitaldiak.\n– Liburutegia Kalera. 18:00etatik aurrera, plazan.\n– Genealogia tailerra, 10:30ean.\nApirilak 23, astelehena. Liburuaren Nazioarteko Eguna\n– Irakurketa Errazaren festa.\n– Ipuin kontaketa saioa, Joxemari Karrererekin, 4-8 urte arteko haurrentzat. 18:00etan.\nApirilak 24, asteartea\n– Laura esaten zioten liburuaren gaineko literatur solasaldia. Pako Aristik gidatuta, Leire Ibarguren idazleak eta Miren Odriozola protagonistak ere parte hartuko dute. 18:00etan.\nApirilak 25, asteazkena\n– Irakurketa erraza.\n– Margotze saioa, 17:30ean.<\nApirilak 26, osteguna\n– Eskulan tailerra, LH3-LH6 arteko haurrentzat. 18:00etan.


KURUBIOA : Su-itzalgailuak\nMaiatzaren 11n, Lan Arriskuen Prebentziorako ikastaro bat egin genuen eskolan; kasu honetan hauxe izan zen "Sua ezagutzea eta su itzalgailuak maneiatzea"\nIkastaroa, talde desberdinetarako, ordu beteko bi saiotan egin zen, saio bakoitzean teoria eta praktika landuz. Laburtuz, sutea edozein lantokitan dagoen arrisku nagusietako bat dela esan ziguten. Hori dela eta, horren prebentzioa, aurre egitea eta ebakuazioa planifikatu behar dira. Horretarako, langileok behar bezala ikasita egon behar dugu, prestakuntza teorikoa eta praktikoa jasoz, Lan Arriskuen Prebentziorako 31/95 Legearen 14.,19. eta 20. artikuluetan ezartzen den lez.\nPrestakuntza teorikoaren ostean, liburuxka bat eman ziguten (goiko irudian agertzen da azala).\nBaita ere Larrialdi kolektibo eta ebakuazioaren/konfinamenduaren gaineko IV. eskola-lehiaketaren berri eman ziguten. Maiatzaren 25ean amaitzen da epea.\nAurkezteko lanak hauexek izan daitezke: collagea, komikia, publizitate kartela, ipuina, argazkia, multimedia materiala...(ikaslegoak) eta irakaslegoak unitate didaktiko bat aurkeztu dezake.\n*Gaiak, besteak beste: Zerk piztu dezake sua ikasgeletan, sukaldean..., larrialdietako seinaleak, simulakroak, irteerak eta abar.\n*Sariak: Hiru sari egongo dira 900-700 eta 500 eurokoak eta oroigarri bat partehartzaile guztientzat.Triptiko bat banatu ziguten informazio guztiarekin.\nSaio praktikoa eskolako patioan egin genuen, su- itzalgailuak maneiatzen ikasteko.\nIkuskizuna oso interesgarria izan zen ikasleentzat ere, idazkariak ateratako argazkietan ikusi ahal den bezala.\nPublicado por Paki Pajuelo en 5/15/2011 12:49:00 a. m.


Lan-eskaintza Leintz Eskola Kirolean - Mondraberri\nLan-eskaintza Leintz Eskola Kirolean\nTestua eta argazkiak: Leintz Eskola Kirola / 2019ko irailak 3, asteartea\nHonen bitartez, 2019-20 ikasturtean Leintz Eskola kiroleko hezitzaile lanerako eskaintza luzatzen dizuegu.\nLeintz Eskola Kirola (LEK), Leintz bailarako 5 udalerrik osatzen duten eskola kiroleko egitura da (Arrasate, Eskoriatza, Aretxabaleta, Aramaio eta Leintz Gatzaga). Herri hauetako ikastetxe guztiak batu egiten dira proiektu honetan, 6-14 urte bitarteko 1100 ikasle baino gehiagoren eskola kiroleko ekintzak antolatuz.\nEkintzak urritik maiatza bitartean izango dira; astebarruan arratsaldez 16:30-19:00ak artean eta zapatu goizetan 9:00-13:00 artean.\nBaloratuko den perfila:\n- 18 urtetik gorakoa izatea.\n- Heziketa fisikoko, Heziketa bereziko edo Haur Hezkuntzako ikasketak burutzen edo burutuak izatea.\n- Entrenatzaile titulazioa izatea.\n- Begirale titulazioa izatea.\n- Irakaskuntzan esperientzia izatea (Eskola kiroleko saioak ematen)\n- Euskara erraztasunez hitz egitea (EGA edo baliokideak izatea baloratuko da)\nInteresatuentzat, IRAILAREN 12an osteguna, bilera informatiboa egingo da, arratsaldeko 16:30etan Arrasateko Goi Eskola Politeknikoan (1go eraikuntzan). Bertan, hezitzaileen eginbeharrak, baldintza ekonomikoak eta kontratazioaren inguruko azalpenak emango dira eta aurkezten direnekin lan poltsa egingo da.\nBilerara ezin baduzue joan baina lan egiteko interesa baduzue, jarri LEKeko koordinatzaileekin kontaktuan ondorengo telefono zenbakian 667653044 edo zuen curriculuma ondorengo helbide elektronikora bidali: lek@athlon.eus


EAJ-PNVk EH Bilduren jarrera salatu du, arduratuago baitago Lehendakar\n13 Otsaila | Eusko Legebiltzarra\nEAJ-PNVk kritikatu egin du EH Bilduk Zaldibarko gertaera tragikoa ezagutu zenetik izan duen jarrera; giza minaren erabilera "interesatua, lotsagarria eta zitala", soilik alderdikeriak lortzeko eta Iñigo Urkullu lehendakariaren irudia higatzeko. Iñigo Iturrate legebiltzarkideak Gobernuaren jokabidea defendatu du, "Alberto eta Joaquin desagertutako bi langileen gorpuak aurkitu dituztelako". Hori izan da lehentasuna, gaineratu du, eta hala izaten jarraituko du, eta, aldi berean, bertan atsedenik gabe lan egiten dutenen eta kaltetutako zonaldeetako bizilagunen segurtasuna bermatzen jarraituko du. "Hemendik, eragile ezberdinek tokian bertan egiten ari diren lanaren gure aitorpen osoa eta gure elkartasuna zoritxar honek eragindako senide, lagun eta pertsonei". Iturratek gogorarazi duenez, ostegunean bertan eratu zen Krisi Mahaia, eta ordutik erakunde guztiak, lehendakaria buru zutela, modu "serio, zorrotz eta diskretuan" aritu dira lanean. Baina hori gertatzen zen bitartean, eta bi pertsona lurperatuta zeudela, EH Bilduk gezurren, justifikatu gabeko alarmen eta omen-galtze kanpaina bati ekin zion, Gobernuari eta haren ordezkari nagusiari eraso egiteko.\nPolitikan, "Denak ez du balio, eta are gutxiago batzuek egiten ari diren erabilera interesatu eta lotsagarriak. Eusko Jaurlaritzarentzat premiazkoa eta benetan diarduena lurperatuen gorpuak berreskuratzea eta segurtasuna bermatzea den bitartean, EH Bildurentzat premiazkoa Lehendakariaren figura modu doilor eta zitalean higatzea da. Krisia kudeatzen ari direnean eta oraindik informazio guztia biltzen ari garenean erantzukizun politikoak eskatzea ez da arduratsua ". Asmoa, adierazi duenez, agerikoa da: Gobernuaren higadura politikoa.\nAstearte honetan, Iñigo Urkullu lehendakariak agerraldia egingo du Eusko Legebiltzarreko Diputazio Iraunkorrean, krisiaren kudeaketa azaltzeko eta zabortegia eraitsi ostean egindako jarduerak zehazteko. "Gardentasunez jokatu da, eta asteon lehendakariak erakutsiko du oposizioak gezurra esaten duela desagertuta egon dela esatean".


Lanik gogorrena Gabonetatik aurrera: esnea batu, gaztagintza... - Ahotsak.eus\nLanik gogorrena Gabonetatik aurrera: esnea batu, gaztagintza...\nLanik gogorrena Gabonetatik aurrera: esnea batu, gaztagintza...
Artzaina izatea gogorra da, lan asko. Sasoirik gogorrena Gabonak ostean hasten da: bildotsak atera behar, ardiak gobernatu, gero esnea batu eta gaztagintza... Lan gogorra da. Esnea batzea baino, gerokoa da txarragoa: gaztak egin, ontziak garbitu... Eta gainera berandu amaitu. Esnea batzea (jeztea) ez zaio sekula gogorra iruditu; erraz egin izan du.
\nHizlaria(k): Astola, Endrike\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-005-016 kodeko bideoa nahi duzula aipatzea: ahotsak@ahotsak.eus\nArtzaina izatea gogorra da, lan asko. Sasoirik gogorrena Gabonak ostean hasten da: bildotsak atera behar, ardiak gobernatu, gero esnea batu eta gaztagintza... Lan gogorra da. Esnea batzea baino, gerokoa da txarragoa: gaztak egin, ontziak garbitu... Eta gainera berandu amaitu. Esnea batzea (jeztea) ez zaio sekula gogorra iruditu; erraz egin izan du.\nData: 2004(e)ko abenduaren 31a\nGaia(k): Baserria » Baserriko lanak » Artzaintza\n- Gogorrena ze da?\n- Gogorrena hemenditxik aurrerako zererakua, neguko asuntua ardixana. Jaten be etxian emon bihar. Gero, etara be egualdi ona bada in in bihar dozu ardixa kanpora. Ardixa bakarrik, barruan bakarrik be ez da ondo egoten, pixkat kanpua be… Nahiz ta bedar gutxiao jan erein, pixkat freskatu ein bihar dau. Ta artzai haundixak hor, ba, hemen Gipuzkuan darenak eta, hor Urbixan-eta badakizu zelako errebañuak egoten dian? Bostehun daukezenak eta. Harek neguan… ño! gogorra pasatzen dabe negua, gogorra! Lagun bi edo hiru bakarrik eta bostehun… zazpirehun ardi [daukezenak] be badaoz ta harek… buf!, negu gogorra.\n- Ta ze da gogorraua, esnia batzia edo gaztaiak eittia edo moztia…?\n- Bai, danak, danak. Batzia bakarrik ez da gogorra. Batzia be bai, obligaziñua daukazu, goizian ta illuntzian batu ein bihar dozu ta ein ein bihar da obligatorixua. Bestela, ez dao zerik, baiña… Obligaziñozkua da, baiña gero… geroko lanak. Neri beti batziak sekula ez dosta emon bilddurrik, lehelengo lana dalako. Gerokuak. Gero: gaztaiak eittia, gero ontzixak garbittu bihar gaztaiak eindakuan. Harek danak ein bihar dozuz. Ta harek atzeneko lanak berandu izaten da ta ha izaten da nekosua, azkena.\n- Nekatuta ta…\n- Nekatuta ta berandu ta lo itteko gogua ta danak indda. Lehelengo lana, ba, batzia. Ba! Batzia, ba… Batzuk esaten dabe batzia ta… Ez, batziaaittik ni neu sekula ez naiz kejau.\n- Batu zelan eitten dozue? Barruan?\n- Bai, barruan, bai. Bueno, kanpuan be bai, e! Guk ardixak kanpuan askotan batzen dittuu. Oin, fan dan urtetan, ba, gutxi dakat eta barruan. Baiña nik, ostian, edozein lekutan. Udabarrixan egualdixak ondutakuan “da!” pilau pista batera ta […] txakurra ipini aldamenian ta geldi-geldi ardixak.\n- Bai. Ta norberaana etorri, gaiñera, asko batzera, [erak gustora]. Bai. Nik kontrola itten nabenian hor Legazpikua etortzen zan Bautista Otaegi. Oin Arantzazuko hor zerian artzai-eskolan egoten da eskolak emoten. Ta ha etortzen zan lehelengo hona ta esaten eban —Legazpikua zan ta—: “Harrittuta, harrittuta egoten naiz ni holan ardixak etortzia”. Ta nereana etorri [eitten…] ardixak. Neu makurtu ta nik eingo naben… Posturia igual in baneu irabazi: metro-kuadrua ifini norbera urten barik egoteko ta berrogeta hamar ardi igual batu baietz han. Etorri eitten zian ta! Norberak hauxe bakarrik ein bihar. Etorri. Ta… “Harrittuta egoten naiz ni, holan ardixak etorri bihar —esaten eban—. Beste errebaño batzutan ihes itten dabe batzuek”. Ta [neri] be badakat bat ihes itten dabena oin be, baiña… Batzuek batzen hasittakuan gustau ez batzerik eta ihesi igual! Ta besteko baztarreraiño juan bihar harrapatzera. Ta gurian, bueltan-bueltan etorri, etorri ta norberari bizkarrian hazkaka ardixak buruakin ta [harutz juateko].\nGazta-ustela eta gazta-manteka\nSaiak Mugarra inguruan\nAskotariko abereen granja Gomiztegin\nBildotsa hiltzeko prestatzen\nBaserriko esnea eta kolesterola\nTxakurraren garrantzia artzainarentzat\nArdi-zain Arangurentxo baserrian\nGazta laratzeko galdaran berotu\nArdiak ez duenean arkumea maite


Historikoa» izan da erizainentzat preskripzioaren inguruko aldarria; izan ere, usu botiken gaineko erabakiak hartu behar izaten dituzte beren jardunean, eta orain arte ez dute lege babes egokirik izan horretarako. «Baina gure eguneroko lana da», onartu du Efekaze Euskadiko Familiako eta Komunitateko Erizaintzaren Zientzia Elkarteko eledun Gloria Santosek. Eta aldaketa hemen da. Espainiako Gobernuak horretarako lege esparrua zedarrituta, Nafarroako Gobernua urte amaieran hasi zen erizainei preskripziorako ziurtagiriak ematen; Jaurlaritza, lehengo astean. Gipuzkoako Erizainen Elkargoko lehendakari Pilar Lekuonak ez du dudarik: arloko profesionalek «seguruago» lan egingo dute orain. «Normalean, patologia kronikoetan erabiltzen diren botikak izaten dira erizainok ematen ditugunak: bronkitiko kronikoen inhalagailuak, intsulina dosiak... Botika antikoagulatzaileen jarraipena ere, adibidez, egiten dugu». Lege babes egokirik gabe, duda iturri izan dira jarduera horiek maiz erizainentzat: «Sarri ibili izan dugu galdera buruan: 'Zerbait gertatuz gero?'. Izan ere, pazienteak esan dezake: 'Pilar Lekuonak eman dit botika hori; nahasita zegoen'». Izan dituzte esperientzia gogorrak. «Etorri zaizkigu erizainak negarrez». Egoera ezberdina da Iparraldean: aurrez arautua dute jarduna.\nAldaketa garrantzitsu hori orokortuta murgildu dira, beraz, Euskal Herriko erizainak 2020. urtean, esperantzatsu; izan ere, propio izendatu du OME Osasunerako Mundu Erakundeak ofizioaren aldeko Erizainen eta Emaginen Urtea. «Guretzat aukera bikaina da gure lana ikusarazteko. Izan ere, herritarrentzat, oro har, aski ezezaguna da; baita zenbaitetan gurekin batera diharduten gainerako profesionalentzat ere», azaldu du Santosek. Osasun sistema barruan duten lekua aldarrikatu nahi dute, eta, preskripzioan bezala, aurrera egin nahi dute beste hainbat arlotan. Lehen arretako zerbitzuetan medikuak aukeratzen diren gisan, esaterako, erizainak ere aukeratu ahal izatea nahi dute. «Erizain erreferente gisara ikustea garrantzitsua iruditzen zaigu, eta gure kide medikuak hautatzen dituzten gisan, pazienteek erizainak hautatzeko era izatea nahi dugu», azaldu du Santosek. «Izan ere, guk nahi dugu pazienteek gu ezagutzea gure izenarengatik, ez halako edo bestelako medikuren erizain garelako». Jaurlaritza horretarako dekretu bat ontzen ari da; begi onez dute Efekazen horrek ekar dezakeena: «Izan ere, hautaketa hori egin ahal izateak apurtu egiten du erizainak bigarren mailan uzten zituen antolaketa ereduarekin». Bat dator Lekuona: «Pazienteari aukera eman badiozu medikua aukeratzeko, erizaina zergatik ez?».\nZuztarreko arazo sakonak aldatu ezean, ordea, aldaketa horiekin bakarrik nekez egingo da aurrera sektoreko arduradunen arabera. «Izan ere, erizain falta dago, orokorrean: Europako batezbestekora iristeko, adibidez, Araba, Bizkai eta Gipuzkoan gutxienez mila erizain gehiago behar dira», azaldu du Lekuonak. Erietxe publikoetan, pribatuetan, zahar etxeetan: denetan dira eskas. Urria da ofizioari ematen zaion aitortza ere. Gradu ikasketak amaituta, espezializazioaren aldeko hautua egiten dute erizain askok, eta, zenbait espezialitate aintzat hartzen badira ere, hor garatzeko eremu bat ikusten dute. «Izan ere, erizainok espezialitateak ditugu, baina sistemak usu ez die ahalbidetzen dagokien tokian jardutea», salatu du Lekuonak.\nOsasun sistemako lantaldeetako behin-behinekotasun handiak ez du batere laguntzen —sindikatuen arabera, Osakidetzan, esate baterako, %40koa da; Osasunbidean, %57koa—. «Onartezina da erizain bat gaur traumatologian egotea, bihar zaharren egoitza batean, etzi lehen mailako arretan. Eta hori gertatzen ari da. Zer jazo ohi da halakoetan? Erizainari segurtasun falta sortzen zaio, okerrago jarduten du, eta arrisku handiagoa du hanka sartzeko: ez da posible», salatu du Lekuonak. Prekaritatea bazter utzi ezin duen eredu horretan egungo sistema ekonomikoan gailendutako beste aldagai bat sarriegi agertzen dela azaldu du elkargoko buruak: «Beldurra: beldurra hor dago. 'Lan egingo dut. Ez dut lanik egingo... Edo badakit lan egingo dudala, baina non?'. Gaiztakeria puntu bat bada hor. Beti daukate profesionala ataka horretan».\nMaiz erizainen lanak bestelako prestakuntza duten profesionalen esku uzten direla ere salatu du Lekuonak.«Intrusismoak kezkatzen gaitu: gero eta gehiago. Hainbat teknikari badira, esaterako, argi eta garbi erizain lanak egiten». Osasun publikoan zein pribatuan ikusten dituzte halakoak. Baita zaharrak artatzeko zerbitzuetan ere: «Askotan, horietan patologia asko dituzten pazienteak daude; zaintza aringarriak hartzen ere ari dira horietako asko. Erizainak behar dira halakoetan. Ez da posible, esaterako, intsulina jartzeko lanak erizain laguntzaileen esku uztea, edo morfina edo bestelako botikekin lotutakoak». Erizain laguntzaileak ez ezik, antzeko jardunbideetan ikusi izan dituzte kolegioko buruek etxeetan zaharrak artatzen aritzen diren zaintzaileak.\nOsasun sistemen antolaketan erizainak lehen lerroan egotea nahi dute. «Ezinbestekoa iruditzen zaigu antolaketa eta kudeaketa organoek maila guztietan edukitzea erizainak; soilik era horretan lortuko da sistema ez lerratzea beti medikalizazioaren alde, eta erizainen ezagutzak aintzatestea», esplikatu du Santosek. «Izan ere, osasun sistema zaharra, medikuen eta erietxeen inguruan ardaztua, krisian dago. Heldu den ekaitz demografikoari aurre egiteko kultura berri bat beharko dute osasun zerbitzuek. Krisi orok dakar aukera bat, eta, kasu honetan, lehen mailako arretako erizaintzarako aparta da unea; giltzarri gara zaintzara zuzenduriko helburu estrategikoak garatzeko eta zaintzaren kudeaketa hobetzeko: alegia, medikalizazioa eta gastuak apaltzeko, gure zaintzaileen eta pazienteen eguneroko arazoak konpontzeko, eta kronikotasunari, mendekotasunari eta zahartzeari aurre egiteko». Bat dator Lekuona: argi du lehen mailako arretan, bereziki, «geroa» erizainena dela. Bidean, haiek medikuen esanetara zeudeneko arrastoak baztertzera egin behar da. «Osagarriak gara». Menpekotasunik gabe: «Kontsultako atea irekitzeko, paziente bati sartzeko esateko, ez da behar erizain bat». Bide horretan, sisteman duten lekua indartze aldera, erizainei ikerkuntzan-eta jarduteko erraztasunak ere eman behar zaizkiela esan du; izan ere, andreak dira erizain gehienak, eta lana eta familia bateratzea aldats gorako erantzukizuna da maiz.\nErizainek pairatzen dituzten erasoen gaineko kezka ere badute. Hainbat kasu artatzea egokitu zaie, adibidez, Gipuzkoako Erizainen Elkargoan, eta hutsuneak ikusi dituzte: oinarrizkoak. «Baditugu protokoloak, salatzeko erak ere bai... Mutualitateek eta Gizarte Segurantzak, ordea, ez dituzte gero horien ondorioak lan arloko eritasun gisara onartzen».\nBERRIAn argitaratua (2020/02/06)


Hilean 25,63 eurotik\nBeti zugandik gertu egon ahal izateko eta berehala erantzun ahal izateko behar duzunean, zerbitzu digital hauek guztiak eskaini ahal dizkizun osasun aseguratzaile bakarra gara, denborarik gal ez dezazun beharrezkoak ez diren joan-etorrietan. Zure aseguru medikoarekin zuretzat eta doan.\nKonfiantzazko pertsona bat IMQrekin egin behar duzun edozein izapidetarako.\n24 orduz zabalik dagoen bulegoa, zure IMQ aseguruarekin lotutako edozein izapide modu erosoan egin dezazun.\nMedikua beti zurekin. Zure historia klinikoa eta zure familiarena eskura.\nKontsultan mugikorraren bidez identifikatzea\nSalud eta Gaztea kanalak\nOsasunari buruzko informazioa eta aholkuak familia osoarentzat.


Amorebieta-Etxanoko Udalak Enplegu Plan Integrala indartu du krisi soziosanitarioa gainditzeko helburuarekin — Amorebieta-Etxanoko Udala\nAmorebieta-Etxanoko Udalak Enplegu Plan Integrala indartu du krisi soziosanitarioa gainditzeko helburuarekin\n•\tEnplegu Plan Integralak hiru ardatz nagusi ditu: enplegua sustatzea, lan-bitartekaritza egitea eta tokiko garapena bultzatzea. •\tAmorebieta-Etxanoko Udalak, urtean, 673.000 euro inguruko inbertsioa egingo du.\nAmorebieta-Etxanoko Udalak Enplegu Plan Integrala garatu du. Planean, Udalak, hainbat neurri jaso ditu, prestakuntzaren eta/edo enpleguaren arloan egiten dituen jarduerak indartzeko eta osatzeko. Helburua da, udalerriko egungo langabezia-maila hobetzea eta bizi dugun krisi soziosanitarioak zornotzarrik atzean ez uztea. Horretarako, Amorebieta-Etxanoko Udalak, urtero, 673.000 euro inbertituko ditu, 2022-2023ko aurrekontuetan aurreikusi dituenak.\nAmorebieta-Etxanoko Udalak aurreikusten du, oro har, herrian enplegua ongi ari dela berreskuratzen, eta datozen bi urtetako prebisioa hori izango dela: «hori erakusten dute azken datuek, batetik, langabezia-tasa pixkana murrizten ari delako, eta bestetik, udal enplegu-bulegoan kudeatutako enplegu-eskaintzen kopuruak etengabe gora egin duelako». Hala ere, Agirrebeitia alkateak gogoratu nahi du krisi soziosanitarioak hemen jarraitzen duela, eta ezer ez dela ziurra; hau da, etorkizuna baldintzatua egongo dela egungo ziurgabetasun-aldia konpontzeko moduarekin eta munduko\nekonomiaren egokitzearekin: «horregatik, Amorebieta-Etxanoko Udalak zuhur jokatuko du eta gure herritarren enplegagarritasuna hobetuko duten politikak lantzen jarraituko dugu».\n2022-2023 Enplegu Plan Integrala\nAmorebieta-Etxanoko egungo datuak aztertuta, Udalak Enplegu Plan Integrala garatu du 2022-2023rako, Enpleguaren Euskal Estrategiarekin (EEE 2030) bat eginda.\nEnplegua sustatzea ardatz hartuta, Udalak hiru neurri hauek garatu ditu:\nUdalak zuzenean kontratatzea: kontratazio horiek Amorebieta-Etxanoko Tokiko Enplegu Planaren eta Amorebieta-Etxanoko Eskualdeko Enplegu Planaren mende egongo dira. Jarduketa horiek aldi baterako izango dira, eta gizarte-erabilerako lanetan eta lan puntualetan oinarrituko dira. Horretarako, iraupen luzeko langabezia-egoeran dauden udalerriko pertsonak kontratatuko dira, lehentasuna emanez, ahal den guztietan, gizarte-bazterketako arrisku-egoeran dauden herritarrei.\nEnpresei diru-laguntzak ematea: Amorebieta-Etxanon lantokiak dituzten enpresei edo erakundeei diru-laguntzak emateko ildo bat lantzea da helburua, udalerriko pertsonen kontratazioa sustatzeko eta herritarren lan-baldintzak hobetzeko. Hiru izango lirateke laguntzak: langabeak kontratatzeko laguntzak; aldi baterako kontratuak kontratu mugagabe bihurtzeko enpresentzako laguntzak; eta lanaldia gutxienez % 50era luzatzeko laguntzak.\nEkintzailetza: Amorebieta-Etxanoko Udalak, Zornotza LHII LHIIrekin lankidetzan, udalerriko langabeen kultura ekintzailea eta enpresa-espiritua babestu eta sustatu nahi ditu. Enpresa-ekimenak abian jarri arte laguntzeko, bi jarduera-ildo egongo dira: batetik, laguntza eta jarraipena eskatzen duen pertsona orori lagunduko zaio; eta, bestetik, langabezian egonda, udalerrian negozio berri bat irekitzen duenari.\nBestalde, Amorebieta-Etxanoko Udalak, 2016ko maiatzetik diharduen moduan, lan-bitartekari lanak egiten jarraituko du: hau da, enplegu-eskatzaileak eta enplegu-eskaintzaileak hurbilduko ditu. Zerbitzu honen hartzaileak honako hauek dira: langabeak; enplegagarritasuna hobetu nahi duten pertsonak; eta enplegu-merkatu arruntean pertsonak kontratatzeko beharra duten enpresak eta/edo partikularrak.\nAzkenik, Enplegu Plan Integralaren barruan, Udalak toki-garapena landuko du, honako ekimen hauek garatuz: urtean zehar foro ezberdinak sustatuko dira eta sinergiak landuko dira udalerriaren ekonomia eta enplegagarritasuna hobetzeko; eta erakunde publiko eta pribatuekin lankidetza bilatuko da prestakuntza, enplegagarritasuna, gizarteratzea eta laneratzea sustatzeko.


Iruñeko HEO-eko azterketak egiteko protokoloa ikasleak - EOI Pamplona\nMatrikulatzeko moduak (2020-2021)\n2020-2021 ikasturterako Ikasketa plana (Irakaskuntza arautua)\nMatrikulatu ahal izateko betebeharrak (2020-2021)\nIkasleria hartzeko prozedura (2020-2021)\nKideak (2019-2020 Ikasturtea)\nIruñeko HEO-eko azterketak egiteko protokoloa ikasleak\nCOVID – Berriak\nHezkuntza-komunitateko pertsona guztien ardura da COVID-19a kontrolatzeko eta hedapena murrizteko hartutako babespen-neurriak zorrotz betetzea.\nAurrez aurreko probak egitera joan aurretik, ikasle guztiek beren burua aztertu beharko dute etxean ea sintoma hauetakoren bat duten jakiteko:sukarra (>37ºC), eztul lehorra, eztarriko mina, arnasteko zailtasuna, usaimen- eta dastamen-galera.Halakoren bat baduzu, ez etorri proba egitera. Departamentuburuari eman beharko zaio egoera horren berri.\nIkasle guztiek maskara eraman beharko dute.\nIkasleek higiene pertsonalerako neurriak sendotu beharko dituzte:\nEskuak ur eta xaboiz edo soluzio hidroalkoholikoz garbitu.\nEztul edo doministiku egitean, estali ahoa eta sudurra ukondoa tolestuta duzula.\nIle luzea baduzu, behar bezala bilduta eraman beharko duzu (mototsa, moñoa eta abar).\nAzazkalak moztuta eraman.Eraztun, eskumuturreko edo erlojurik ez eraman.\nErabili behin erabiltzeko zapiak.Erabili ondoren, bota itzazu edukiontzi edo paperontzi espezifikoetan.\nIkasle batek koronabirusa duela argudiatzen badu, jakinarazi beharko du.Ez da inolaz ere aurrez aurreko azterketara aurkeztuko.\nCovid-19a dela eta populazio kaltebera izan eta ziurtatze proba idatziak egitera agertu behar den ikasleak norberaren osasun-profesionalak emandako prebentzio neurri egokienei jarriatu beharko die.\nIdatziko probak egiteko, 105 ikasle egongo dira gehienez eskolan, hau da, 35 ikasle solairuko; bi metroko distantzia mantenduko da norabide guztietan, Osasun Ministerioak gomendatzen duenari jarraituz.\nKomunak. Gizonezkoenetara, banan-banan sartuko da.Emakumezkoenetan, gehienez lau pertsona egon ahalko dira barruan.Okupatuta badaude, kanpoan itxaron beharko da, iritsitako hurrenkeran, segurtasun-distantziari eutsita (>2m).Korridorean bi pertsonak itxarongo dute gehienez.Edonola ere, eremu komunetan beste pertsona batzuekin ez gurutzatzen saiatuko da.\nEremu komunak. Ahalik eta gutxiena erabiliko dira eremu komunak edo igarotzeko eremuak, hau da, espazio batzuetatik beste batzuetara joateko baino ez, eta ezin izango da solas egin, jan, kafea hartu eta abar haietan.\nDeitutako ikasleek Compañía plazan itxaron beharko dute, harik eta ahoz deitu arte; hurrenkera alfabetikoan deituko zaie, eta segurtasun-distantziari eutsi beharko diote bitartean.\nIzena entzundakoan, eskolara sartu eta eskailerak igoko ditu lehen solairuraino; ilaran igo beharko ditu, hormaren aldetik eta eskudela ukitu gabe.\nLehen solairuan, irakasle batek non eseri behar den esango dio.\nMahaian, azterketa-eredua topatuko du; hasi baino lehen, irakasleen jarraibideak entzun beharko ditu.\nEtenaldi txiki bat egingo da idazmenaren proba hasi baino lehen.Ezin izango da tokitik alde egin atsedenaldian.\nKomunera joan ahal izango da jarraibide hauek betetzen badira:\nGizonezkoenetara, banan-banan sartuko da.\nEmakumezkoenetan, gehienez lau pertsona egon ahalko dira barruan.\nKorridorean bi pertsonak itxarongo dute gehienez.\nAzterketa amaitzean, ikasleak dokumentua eta, hala balitz, zirriborrorako erabilitako paperak mahai gainean utziko ditu.\nEraikinetik banan-banan, ilaran, aterako da, segurtasun-distantziari eutsiz.\nCompañia kaleko atetik aterako da eskolatik , zoruko seinaleei jarraituz.\nKomuna erabili behar badute, aipatutako arauak bete beharko dituzte.\nIkasleak ezingo dira eskailburuetan edo eraikinaren beheko solairuan geratu.Azterketa amaitzean, eskolatik atera behar dira.\nC. AURREZ AURREKO AHOZKO AZTERKETAK\nAhozko probak hiru atal ditu, Ahozko Ekoizpena (Ekoiz), Solasaldia (Solas) eta Ahozko Bitartekotza (AB)\nIkasleak azterketa-egutegian adierazitako egunean joan beharko dira azterketa egitera.\nAzterketa egiteko gelan bi metroko distantzia mantenduko da epaimahaiaren eta ikaslearen artean\nAzterketarako euskarrien kopia bat emango zaio eta, amaitzean, zakarrontzira botako du.\nEskolara sartzeko, azterketa egiteko gelara sartzeko eta komunak erabiltzeko, ezarritakoa bete beharko du


Aizarna.com :: Gorteak eta Senatua osatzeko bozketak 2019\nGorteak eta Senatua osatzeko bozketak 2019\nApirilak 28. Espainiako Kongresua osatzeko bozketak ospatu dira Aizarnan. Lasai igaro da eguna, beraz ez dago azpimarratzeko askorik, parte hartze handiagoa izan dela esatea bakarrik, 2016 urtekoekin konparatuta.\nBeti egin ohi dudan bezala, bozketek utzi dituzten emaitzak azalduko ditut behean, beti ere Aizarnako mahaiari aipamen berezia emanez jakina.\nZestoa osoari begiratu eta EHBildu izan da bozketan nagusitu dena eta bozka gutxiren aldearekin EAJ bigarren. Beste alderdiei begiratu eta diferentzia handia ikusten da, lehengo eta bigarrengo gelditu direnekin.\nAizarnako emaitzetan desberdintasun pixka bat ikusten da Zestoakoekin alderatuz, hemen EHBildu eta EAJ alderdien artean diferentzia handiagoa dago.\nDena den herriak bozkatu du eta emaitza hauek utzi dizkigu. Demokraziak duen balorea handia da, akatsak ere izango ditu seguruenik, baina oinarri bat besterik ez denez, honek duen garapenak ez du mugarik.\nZaindu beharreko balorea dela ezin ukatu, ez dut uste arriskuan dagoenik, baina hainbeste kostatako oinarria erortzen ezingo dugu utzi.\nBehean argitaratzen ditut Aizarnako mahaian jaso direnak, Zestoa osoan jasotakoekin batera.\nKONGRESUA OSATZEKO BOZKETA 2019\nZESTOA ……..............................................AIZARNAKO MAHAIA\nEH Bildu-- 809 ……….......................................................84\nU P-- 234 ………............................................................. 15\nPSOE-- 136 …….............................................................11\nC's-- 9 .........................................................................0\nPACMA-- 9 ……...............................................................0\nVOX-- 5……….. ..............................................................0\nEB-- 2………... ................................................................0\nPUM+J-- 1 ……... ...........................................................0\nSENATUA OSATZEKO BOZKETA


Euskal Nekazarien Batasuna - NBEk 2019-2028 Nekazaritza Familiarrerako Hamakarda izendatu berri du\nNBEk 2019-2028 Nekazaritza Familiarrerako Hamakarda izendatu berri du\nArgitaratua: 21 abendua 2017\nAtzo, abenduaren 20ean New Yorken, Nazio Batuen Erakundeko Batzarrak, 72. sesioan, onartu zuen Nekazaritza Familiarrerako Hamarkada 2019-2028, hain zuzen ere, hamarkada hau sustatu duen kanpainaren gidaritzan, besteak beste, ENBAk partehartzen duen Munduko Landagunea dago.. Hamarkada hau Nekazaritza Familiarra bultzatuko duten politika publiko hobeak bultzatzeko marko bezala balioko du eta gosea eta txirotasuna murrizteko aukera bakarra eskaintzen digu, Garapen Jasangarriko Agenda 2030erako Helburuak betetzeko hain zuzen. Hamarkada hau egiteak munduko Nekazaritza Familiarraren alorrean gertaera historikoa suposatzen du, gizarte zibilak egindako kanpaina baten fruitu baita, zeina AIAF+10 ekimenean txertatzen den Nekazaritza Familiarraren Nazioarteko Urtean izandako arrakastei jarraipena ematen, AIAF-2014. “Egun, ezinbesteko aukera baten aurrean gaude: Nazioarteko Komunitateak aurre egiten ari ditugun erronken tamainaren aurrean, aldaketa klimatikoa, nahitaezko migrazioak, pobrezia eta bazterketa barne, beharrezkoa da kemenez Nekazaritza Familiarraren alde egitea, politika, programa eta 5 kontinenteetan sektoreari laguntza prozesuak bultzatuz” dio Auxtin Ortizek, Munduko Landaguneko Zuzendariak.\nNazio Batuen Elikadura eta Nekazaritzarako Erakundearen (FAO) datuen arabera, mundu osoan 815 milioi pertsona gose dira oraindik, eta oso garrantzitsua da Familia Nekazaritzaren balioa azpimarratzea, munduko elikagaien %80ª ekoizten baitu. Pobrezian bizi den biztanleriaren %80 inguru landa eremuetan bizi eta nekazaritzan aritzen da, horregatik, familia nekazariei laguntzeko baliabideak esleitzea funtsezkoa da gosea eta pobrezia desagerrarazteko. Munduko Landaguneak Familia Nekazaritzaren Hamarkadari hasiera emateko asmoa dauka, 2019ko martxoaren 26ti 29ra, Derion, ospatuko duen “Familia Nekazaritzaren VI.Konferentzia: hamarkada eraikitzen”. Hamarkadaren helburua, 5 kontineentetako familia nekazarien lan- eta bizi-baldintzak hobetzea izango da. Hamarkada honen deklarazioa posible izan da AFA, COPROFAM, PDRR, PROPAC, PAFO, ROPPA, PIFON edo UMAGRI Nazioarteko nekazari elkarteen laguntza eta lan bikainari esker. Baita, Nazio Batuen Elikadura eta Nekazaritza Erakundea (FAO) eta Nekazaritza Garapenerako Nazioarteko Funtsa (FIDA) emandako laguntzari ere. Horrez gain, Munduko Landaguneak, Latinoamerikako eta Karibeko Erkidegoko Herrialdeen (CELAC), Familia Nekazaritzaren Batzorde Bereziaren (REAF) eta Portuges Mintzameneko Estatuen Erkidegoaren (CPLP) laguntza aitortu nahi du. Baita ere, beste 300 gizarte zibileko erakunde, gobernu, nazioarteko erakunde, ikerketa zentro eta kooperatiben laguntza, besteak beste. Hamarkadaren Ebazpen Dokumentua, urriaren hasieran proposatu zuten 14 herrialdeek Costa Ricak gidatuta, eta guztira 104 herrielderen babesa lortu du, Nazio Batuen Batzar Nagusian aho batez onetsiz. Honek, gaiak herrialdeetan sustatu duen interesa erakusten du.\nEMAKUME ETA GAZTE NEKAZARIEN GARRANTZIA AZPIMARRATZEN DUEN HAMARKADA\nFamilia Nekazaritzaren Hamarkadak 2019-2028 arreta berezia eskainiko dio emakume eta gazte nekazariei, erabakiak hartzeko prozesuetan beren parte hartzearen garrantziagatik. Hamarkadaren Ebazpenaren dokumentuak "landa eremuetan emakumeek egindako ekarpen erabakigarria" berresten du, nekazaritzako politikak eta estrategiak aztertzeko garrantzia azpimarratuz, elikagaien segurtasunean emakumeen rol erabakigarria bermatuz. Hamarkadak gizonezko eta emakumezkoentzako enplegua produktiboa eta duina sortzeko bidea ere markatuko du, batez ere gazteen nekazal eremuetan enplegu-aukerak eta alternatibak eskeintzeko. EUSKADITIK BULTZATUTAKO EKIMEN GLOBALA Munduko Landagunea (WRF) Familia Nekazaritza eta Landa Garapen Jasangarria sustatzen duen nazioarteko sarea da, Familia Nekazaritza, Landa Garapenerako erakundeak, kooperatibak eta nekazaritzako ikerketa zentroetakoak, besteak beste, bere barne dituena.\nEuskadin, besteak beste, Euskadiko Nekazaritzako Elikagaien Kooperatiben Federazioa, Kandido Iturriaga eta Mª Dañobeitia Fundazioa, Lorra, Kaiku Kooperatiba, UAGA, UDAPA, ENBA, Laboral Kutxa, Hazi edo Abere, besteak beste, sarearen parte dira, mundu osoko erakunde bazkideekin batera, esate baterako AFA (Asiako Nekazarien Erakundea), COPROFAM (Mercosureko nekazari familiarreko konfederazioa), NZYF (Zelanda Berriko gazte nekazariak), INADES Formation, PIFON (Pacificoko Irletako nekazari erakundeen sarea) edo PDRR (Erdi Amerikako Eskualdeko Landa programa), besteak beste. Guztira Munduko Landagunearen barne 42 erakunde daude. Familiaren Nekazaritzari buruzko VI. Konferentzia globalaean: hamarkada eraikitzen, 2019ko martxoan egingo dena, 5 kontinenteetako Nazioarteko Erakundeak, gobernuak, nekazaritza erakundeak, besteak beste, parte hartu dute. Ekitaldi honetan, agenda bateratu bat ezarriko da Familia Nekazaritzaren hamarkada 2019-2028 martxan jartzeko.


Oroitzen zirea? — Eibar.ORG | Eibarko peoria\nHemen zaude: Hasiera / Blogak / Nire uste harroan / Oroitzen zirea?\nXabier Mendiguren 2004/11/02 11:15\n(Azaroaren 30 gauean eman ziren Ondarroako Kafe Antzokian Bolo-bolo elkarteak antolatzen duen "Azken agurra" testamentu-gutunen lehiaketako sariak. Leire Bilbaok eskuratu zuen sari nagusia, eta nire lan honi aipamenetako bat egokitu zitzaion. Ez da berez testu literarioa (nik behintzat ez daukat aintzat), ezpada dibertimendua, lagun batekiko konplizitatez sortua, eta jolasaren parte bat da baxenabarreraz idaztea. Xalbadorren "Esperantzaren gabeko amodioa" bertso-sorta ezaguna da abiapuntua, eta sorta horretako lehen eta azken ahapaldia datoz gutunaren hasieran)\nGuziz enea bezala bada esperantzarik gabea\nGizonarentzat hau baino malur handiagorik badea?\nIkusten eta ezin eskura maitatzen duen lorea\nHunela bizi baino aunitzez hobe litaike hiltzea!\nEtzintaizkela enea izan, bertze batentzat zinela\nBainan halere maitatu zaitut, ez bainezaken bertzela\nEne bihotza, bizi naizeno, izanen zaizu fidela\nZuretzat bizi ez banitaike, zuretzat hil nadiela!\nOroitzen zirea? Zonbat urte ene lagun Ferranddok pertsu horiek ontu zituela! Zu, tenore hartan, neskatila bilo-hori bat zinen, herriko eta aldirietako mutil guziak xarmatzen zinituena; ni, gazte haietarik bat, elizatik jalgitzen zinelarik edo josten ikastera joaiten zinelarik bazterretik so egoiten nintzaizuna, hitz bat bera erraiteko herabe.\nHitz bat erraitea aski izanen zela uste nuen nik, hor sendituko zinuela ene bihotza pilpiratzen eta sutzen zuen amodioaren handia, eta su horrek aski indar ukanen zuela zure bihotzaren erretzeko. Gaizo ni! Gure eskolako errientsa Mademoiselle Chantalek erakatsi Cyrano Bergerac-ekoaren ixtorioa nuen buruan barna sarturik, baitezpada, puttikoak ginelarik Kanborat ereman baikintuen herriko haurrak oro, Cyranoren asmatzaile Ronsard-en jauregi eder eta gaitz haren ikustera. Nik ez nuen ezagutzen Ronsard-ik, ez Parisen dabiltzan izkiriatzaile horietarik, bainan ez nuen urrun joan beharrik solasik gozoenak asmatzen ahal zituen artistaren atxemaiteko, Urepelen baitzen, Xalbadorrenian, ene adixkide Ferdinand Aire, xaramelarik pollitenak eta elerik eztienak kantatzen zakien artzaina.\nMendekoste-gereziak dira baratzean lehenik ontzen; hargatik uzten dute aho-sabaian halako zapore gozo-garratza. Zu izan zinen mendekoste-gerezi hori, eta Daguerre abokataren semeak ukan zuen zure gozoa dastatzeko xantza; nik, aldiz, gaizo laborari, jelosiaren garratza ezagutu nuen ene ezpainetan, nigar-xorten gaziarekin nahasirik.\nOrduan joan nintzen Xalbadorreniarat, ene pena eta xangrinen kondatzera. Zonbait egunen buruan arrajiteko erran zautan Ferranddok, egina zukeela ordurako ene malurren adierazteko kantorea. Baita ene maiteñoa atxikitzeko lakioa ere, pentsatu nuen nik; baina ez: Esperantzarik gabeko amodioaren pertsuak entzun arau, begiak nigarrez hanpatzen eta urtzen zitzauzkitalarik, ezin klarkiago ikusi nuen zoin zen ene zoria eta dohakaitza: eihartzera bortxatua den haizeak hautsi abarrarena.\nPertsu horiek, hedatu zirelarik, gaitzeko arrakasta bildu zuten, hain dira xoragarriak eta bihotz-erdiragarriak. Baina Urepele, Aldude, Banka eta Baigorri aldean ere zabaldu zen, halaber, Xalbador bera zela bertze emazteki batez amorostu; erran-merran hori heldu zen Leoniren beharrietarat, eta hark (Ferranddok berak erranik dakit nik) estu hartu zuen senarra, aitor zezala, otoi, nor zen maite sekretuzko eta gorde hori. Salatu ote ninduen? Salatu ote gintuen? Ezetz erraiten zautan Ferranddok, zinemako ixtorio baten gisan asmatu zuela segurtatu omen zakon behin eta berriz, aldi oroz. Goizik hil zen Leoni, jaunak ukan dezala bere ondoan, eta beharbada susmo beltz horrekin joan zen hilobirat; susmo horrek ereman ez bazuen\nEne buruari galdetzen dakot noiz jakin zinuen pertsu horiek zuretzat eginak zirela, zu zinela horko “izar ederra”: lehen aldikotz entzun zinuelarik, ausaz? Menturaz, kantu-liburu bat etxerat heldu zitzauzularik, igorlearen izenik gabe, pertsu horren orria krabelin-hosto batez bereixirik? Ala abokataren semearekin bizi zinen chaletetik herrirateko bidean mitxoletak eta bertze basalili batzu kausitzen hasi zinelarik?\nNik, ordukotz, banakien zoin zen ene egitekoa munduan: kantuak dioen gisan, ene bihotza zuri fidela atxiki behar nuen, bizi nintzeno. Ez nakien ordean noiz helduko zitzautan heriotzea. Azken hitz horiek entzuten nituelarik, “zuretzat hil nadiela”, nik uste nuen laster hilen nintzela, bihotz-minez eta bakartasunez, eta orduan, ontsalaz, zure bihotz gogorra beratu eta gurituko zela.\nHaatik, urteak iragan dira, urte anitz. Xalbador zena ere aspaldi joan zitzaukun, orai hogoita zortzi urte, omenaldi-egun hartan bihotza hunkiturik. Baina ni bizirik beti, eta zu ere bai, lehen baino higatuago bainan hala ere eder, herriko alarguntsa dotoreena, zure senar jaun auzapeza zendu zenez geroztik.\nEne malurrak min egiten zautan baina min horrek ez daut bizia kendu, bixtan da. Bertze dama bat datorkit orai, bere dailu zorrotzarekin, ene azken hatsaren ebastera eta erauztera. Ez zu baino ederragoa, baina bai ahaltsuagoa. Horregatik dautzut idazten letra ttipi hau, ez baitut uste Daguerreniatik herrira, elizarat zoazelarik egiten duzun bidean, berriz mitxoletarik nahiz beste basalilirik utziko dutan.\nHorregatik, eta bertze arrazoin batengatik. Kantua zuretzat zela endelegatua dukezu jagoitik. Bainan beldur bat badut ene arimaren zolan, ba ote dakizunetz nork zintuen esperantzarik gabe maite, nork zituen basaliliak bide ertzean uzten, nork zituen eremaiten gauak eta egunak zuri pentsatzen. Lehengo mutil herabe hura naiz, emazte eder bati hitz baten erraitera nehoiz ausartu ez zena. Eta orai, solas guziak alferrik eta damuak oro debaldetan direnean, betiko ilunperat jautsi baino lehen, ene esku dardartion bitartez pot bat nahi dautzut igorri, bi aho hortzik gaberen artekoa bezain ederra izanen delakoan.\nNolazpait zuretzat bizi, eta dudarik gabe zuretzat hiltzera doan\n(Azaro honen 7an beteko dira 28 urte Fernando Aire hil zela, omenaldia egiten ari zitzaizkiola -gutunean kontatzen den moduan-, eta horregatik ospatuko da, urtero bezala, Xalbador Eguna. Gutun horretan hanka-sartze handi bat egin nuen: Xalbadorren emaztea bertsolaria baino lehenago hila zela esaten dut; emazte hilaren soinekoari egin zizkion bertso hunkigarri haiek eragin zidaten deskuidoa, berez ariketa zena nik egiatzat hartu bainuen. Bestela, Esperantzarik gabeko amodioaren bertsoen jatorriaz ezin gauza handirik jakin, Xalbadorren obra luze-zabalean komentatu izan duten Aranaldek-eta ez baitute deus esan gai honetaz, edo nire irakurketetan ez dut topatu behintzat)


Bukatu dira Baratze Parkeko eraberritze lanak : Oarsoaldeko Hitza\nBukatu dira Baratze Parkeko eraberritze lanak\nBaratze Parkea eraberritzeko lanen barruan bertako errekastoa egonkortu dute, bioingeniaritza lanen bitartez. Zubi berria ere jarri dute.\nBaratze Parkeko zubi berria\nBaratze Parkea berritzeko lanak bukatu dituzte. Bertako errekastoaren ingurua eraberritu da, zubi berria jarri dute, eta era berean horien inguruko berdegunea ere hobetu dute. Eraikitako guztiaren inguruan landareak jarri dituzte, eta horiek egoki hazten direla ziurtatuko dute.\nLezoko Udalak egin ditu lanak, eta Eusko Jaurlaritzaren diru laguntza jaso du horiek egin ahal izateko, ia 8.000 eurokoa. Bioingeniaritza lanak izan dira Baratze Parkean egin dituztenak, Lezon lehenengoz egin dituztenak. Udala baloratuko du herriko beste lanen batean erabil daitekeen teknika hori.


Sociolinguistics Symposium 24an parte hartuko du Soziolinguistika Klusterrak - Soziolinguistika Klusterra\nSociolinguistics Symposium 24an parte hartuko du Soziolinguistika Klusterrak\nSoziolinguistics Symposium munduko soziolinguistika elkargune nagusia da. Bi urtean behineko gertaera honek aukera paregabea eskaintzen du hizkuntzari eta gizarteari buruzko ikerketa-aurkikuntzak trukatzeko eta hauen inguruko harremanak garatzeko. 1976an Erresuma Batuko soziolinguistika topaketa txiki bezala hasi zenetik, soziolinguistikaren inguruko munduko ekitaldi handiena bihurtu da. Ehunka parte-hartzaile eta aurkezle erakartzen dituen saregintzarako gune aberatsa da. Soziolinguistics Symposium 24 (SS24) 2022ko uztailaren 13tik 16ra egingo da Ganten. Hong Kongen egindako ekitaldiaren ostean, azken aldiz bertan egin zenetik 20 urtera (Gante 2022, SS14), Europara itzuliko da.\nHizkuntza gutxituei lotutako gaiez harago, sinposium honetan soziolinguistikaren adar eta ikerketa-ildo desberdin askotako ikerlariek parte hartzen dute. Zenbait hizlari nagusi nabarmentzen dira (orain arte iragarrita dauden bakarrak), baina ondoren denetariko gaaik jorratzeko eta mundu osotik heldutako parte hartzaileak konektatzeko aukera eskaintzen duen egitarau zabala osatzen da.\nMaialen Iñarra Soziolinguistika Klusterreko ikerlariak parte hartze bikoitza izango du Sinposiumean. Alde batetik, Euskal Autonomia Erkidegoan eskola giroko hizkuntza erabileraren gaineko komunikazioa aurkeztuko du. Beste alde batetik, 2021ean egindako Hizkuntzen Erabileraren Kale Neurketaren emaitzak poster baten bidez emango dira ezagutzera.\nSinposiumaren gaia Inside eta Beyond Binaries da: Binarismoen barnean eta haratago. Hainbaten arabera, mundu gero eta polarizatuagoan bizi gara.\nZeintzuk dira soziolinguistika ikerketan nabarmentzen diren bereizketa bitarrak (markatuak/markagabeak)?\nZenbateraino izan dira hauek baliagarriak diziplinaren agenda soziala, linguistikoa eta esku hartzea aurrera bultzatzeko?\nAldi berean, pentsamendu binarioaren kritikak ere formulatu izan dira: itxuraz egonkorra den kontrajartze logika batek eztabaida itotzen du, gaindiezinak diren hutsuneak sortzen ditu, erreduktismo zientifikorantz jotzen du, eta inklusibotasuna mugatzen du, sustatu baino gehiago. Simposiumeko parte hartzaileak gonbidatuak daude beren ikerketa-eremuan gai nagusi honek duen esangura azaltzera. Horrez gain, hala ere, simposiumean soziolinguistikaren eremu zabaleko edozein gairi buruzko komunikazioak, mahai-inguruak eta bestelakoak izango dira.\nIzen ematea zabalik dago eta apirilaren 30a arte egiten dutenei matrikularen prezio murriztua aplikatzen zaie.\nInformazio gehiago: https://ss24ghent.be/


EFEHATXEKOOK – Pedro de Atarrabia DBHI – Blog Conectando Mundos\nAbout EFEHATXEKOOK - Pedro de Atarrabia DBHI\nMeanwhile lets just say that we are proud EFEHATXEKOOK - Pedro de Atarrabia DBHI contributed a whooping 21 entries.\n6 April, 2020 in Age 12 - 14 /by EFEHATXEKOOK - Pedro de Atarrabia DBHI\nGure bizitzaren zuhaitza guztion zuhaitza da. Denetariko forma, kolore, mezu, tamaina… ditu, gizakiok eta natura berak bezala. Dibertsitatea aberasgarria dela irudikatu nahi izan dugu. Izan ere, bakoitzak bere berezitasunak ditu eta horiek errepikaezi egiten gaituzte. Desberdintasuna zaindu eta ERRESPETATU beharko genuke. Gazteak gara ez adinarengatik, baizik eta bizitzeko gogoarengatik! #Earthda #Conectandomundos Archivo adjunto: Bizitzaren zuhaitza […]\nArchivo adjunto: Bizitzaren zuhaitza (2)\nGuztiok batera, mundua aurrera mundua hobetu nahi duen kanpaina bat da. Orain zabor asko botatzen ditugu. Edozer gauza apurtzen zaigunean gehienetan botatzen ditugu, asko pentsatu gabe konpondu ahal daitekeen. Kanpaina honek hori gertatzea murriztu nahi du modu dibertigarriago batez. Oinarrizko ideia da tailer/azoka bat sortzea da. Astean behin tailer/azoka horretara joateko aukera izango zenuke. […]\nGure kanpaina, iraileko 8an, herrietako biztanleak ibaira joatea garbitzean eta plastiko edo beste motatako objektuak kentzean eta behar den bezala uztean datza. Egun hauetan, Arga ibaiatik ibiltzera joan gara eta zabor asko ikusi dutgu ibaian flotatzen edo alboko landaretzan trabatuta. Uste dugu jende batzuentzat hau ez dela arazo handi bat izango, baina gure ustez oso […]


Gasteizi buruzko bitxitasunak | Euskaltel Blog\nGasteizi buruzko bitxitasunak\nGasteiz Euskadiko hiriburu administratiboa da, eta hiri-ekologismoaren eta mugikortasunaren zutabeetako bat. 70 kilometro baino gehiago ditu oinezko eta txirrindularientzako ibilbideetan, eta eraztun berde zoragarri bat, Armentia, Zabalgana eta Salburuako parkeek osatua. Hori guztia dela eta, bizitzeko hiri onenetako bat da. Izena, Nueva Victoria, Nafarroako Sancho VI.ak jarri zion, 1181. urtean fundatu zuenean. Baina Gasteiz abizenaz, gutxi dakigu. Batzuen ustez, mendixka baten izena zen, eta harresiz inguratutako antzinako eremua ikusten zen handik; beste batzuek diote baseliza batetik datorrela… Eta guk eransten duguna da hiri zoragarri bat dela, eta historia sinestezinekoa eta bitxikeria ugari dituela. Ezagutu nahi dituzu?\nErdi Aroko iragana\nBazenekien zaldun tenplarioak, zeinak Erdi Aroko legenda askoren jatorria baitira, Araban ere ibili zirela? Ordena hori 1118an sortu zen, erromes kristauak Leku Santuetan babesteko. Erdi-monjeak eta erdi-gerlariak ziren, eta paté gurutzeagatik identifikatzen ziren; erdira hurbildu ahala, besoak estutzen zaizkion gurutze-mota da hori. Lurralde osoan sakabanatuta dauden eliza erromaniko askotan ageri da gurutze hori; adibidez, Tuestan, Santa Columban edo Iruña-Veleiako aztarnategian. 1181. urteko hiribildua sortzeko agirian eta hiriko hainbat leiho eta faroletan ere ageri da. Izan ere, batzuek diotenez, Donostiako Kontxako baranda eta Bilboko baldosa hiri horien ikurrak diren bezala, gurutze hori litzateke Gasteizko ikurra.\nAndresito mamua, legenda bat baino gehiago\nIzan duzu inoiz Andresito mamuaren berri? Aspaldiko kondaira baten arabera, haur bat ibiltzen da gauero Olagibel kalean, Zerga Agentziaren egoitzaren inguruan. Eraikina San Frantzisko komentu zaharraren gainean eraikita dago. Komentu hori XX. mendearen hasieran eraitsi zuten, eta, ziur aski, ehorzketa ugari egongo ziren han. Eraikinaren jabe zenak madarikazio bat egin omen zuen eraikin berriaren kontra. Izan ere, eraikin berria altxatu zenetik, funtzionario, bizilagun eta segurtasun-zaindari askoren lekukotasunak hasi ziren, gauez zarata arraroak, korrikaldiak eta pilota-boteak entzuten zirela ziotenak. Fenomeno horiek urte luzez isilean egon baziren ere, eraikineko segurtasun-zaindariek zioten haur bat eta agure bat eskutik helduta ibiltzen zirela eskaileretan behera edo eraikineko korridoreetan agertzen zirela, begirada galduta. Inguruko bizilagunek esaten zuten haurren barreak entzuten zituztela, eta funtzionarioek, berriz, altzariak tokiz aldatuta agertzen zirela egunero. Handik denbora batera, grabaketa bat ere agertu zen: haur agertzen zen, lotarako bata zuri batez jantzia, batzuetan pilota bat zeramala beso azpian, eta beste batzuetan, berriz, patinete bat. Ez dakigu egia izango den ala ez, baina misterioak indarrean dirau. Polizia Nazionalak ere denbora luzez hitz egin zuen gai honetaz bere web-orrian. Zerbaiten seinale?\nAma Zuriaren putzua\nPentsa zenbat urtegi dauden gaur egun Gasteizen… Bada, XIX. mendearen amaieran putzu bat zulatzen hasi ziren, Andre Maria Zuriaren plazan ura aurkitzeko asmoz. Garai hartan, hornidura-arazoak zeuden, eta Udalak azterketa bat egin zuen putzu bat zulatzeko lekurik onena aurkitzeko. M. Alphonse F. Richard izeneko ingeniari frantses batek erabaki zuen eremu hoberena garai bateko merkatu-plaza zela, gaur egun Andre Maria Zuriaren plaza dagoen lekua, hain zuzen. Eta… voilà! 1877. urtean hasi ziren lurra zulatzen…, baina, bost urte geroago, putzuak kilometro bateko baino gehiagoko sakonera zuenean, gelditzeko erabakia hartu zuten, eta bi gauza lortu zituzten horrela: lehena, ur-tantarik ez aurkitzea, eta, bigarrena, putzu horren sakonerak munduko errekorra haustea. Azkenean, Udalak El Campillon ur-depositu bat eraikitzea erabaki zuen, eta ura Gorbeiatik eramatea. Natur Zientzien Museoan dagoen plaka batek ingeniaritzaren porrot horren berri ematen du.\nKarta-sorta, mundu guztian barrena\nEz baldin badakizu ere, bada James Bond 007 agentearekin lotzen zaituen kontu bat: biok jokatu duzue duela 150 urte Heraclio Fournierek Gasteizen sortu zuen enpresako kartekin. Gasteizko enpresa mitiko horrek egiten ditu lagunekin tutean eta musean aritzeko erabiltzen dituzun kartak, bai eta munduko kasinorik dotoreenetan —Monakon, Estorilen, Venezian, Manilan…— pokerrean eta blackjackean aritzeko erabiltzen direnak ere. Enpresak 1.500 karta-mota ditu, urtean 14 milioi karta-sorta egiten ditu, eta hiriko enpresarik ezagunenetako bat da. Bestalde, inoiz pentsatu duzu zer esan nahi duten karta-sortako paloek? Antzinako gizarte-klaseak irudikatzen dituzte: urreek, monarkia; kopek, Eliza; ezpatek, noblezia; eta bastoiek, herri xehea.\nGasteizko beste bitxitasunen bat ezagutzen baduzu eta gurekin partekatu nahi baduzu, idatzi iruzkin bat. Gustura asko irakurriko dugu!


Euskararen erabilera areagotzea da herri erakundeen hizkuntza politikako xede nagusia\n12 de uztaila de 2018\n"Euskararen erabileraren gakoak" mintegia antolatu dute Bilbon Sabino Arana Fundazioak eta Euskaltzaindiak\nEuskararen erabilera areagotzea da hizkuntza politikaren arloko erakunde publikoen helburu nagusia, Euskaltzaindiak eta Sabino Arana Fundazioak erabilera sustatzeko politika publikoak aztertzeko eta hizkuntzaren erabileran eragiten duten alderdiez hausnartzeko ostegun honetan Bilbon batera antolatu duten mintegian azpimarratu dutenez.\nEuskal Autonomia Erkidegoko (EAE), Nafarroako Foru Erkidegoko eta Ipar Euskal Herriko hizkuntza politiketako arduradunak eta euskal lurraldeetako ordezkariak bildu dira Sabino Arana Fundazioaren egoitzan. Hizkuntza politikaren eta euskal kulturaren esparruetako 50 bat arduradunek parte hartu dute "Euskararen erabileraren gakoak" izeneko mintegian.\nIldo horretan, gogoeta eta eztabaida saioari hasiera eman dion Eusko Jaurlaritzako Kultura eta Hizkuntza Politikako sailburu Bingen Zupiriak nabarmendu du euskararen erabileran eragiten duten alderdiak aintzat hartu behar direla.\nBere hitzetan, euskarak azken hamarkadatan izan duen biziberritzea gertatu da "euskal gizartearen ekin irmoagatik" eta, horri esker, "euskarak milaka hiztun irabazi ditu". Horrela, euskararen ezagutzak oraindik gora egin behar duela esan du, baina, gaur egun, "erabilera areagotzeari lotu" behar gatzaizkiola adierazi du.\nZupiriaren iritziz, "hiztunen ezaugarriak biziki aldatu dira eta, euskararen erabilera bultzatzeko politikei ekiterakoan, eragin handieneko alderdiak aintzat hartu behar ditugu. Euskaraz hitz egiteko erraztasuna eta ingurune hurbila ditugu nagusiak, baina badira eragiten duten beste alderdi esanguratsu batzuk".\nHorregatik, Kultura eta Hizkuntza Politika sailburuak nabarmendu duenez, "erakundeak lanean aritu behar dira euskararen erabilerak gora egin dezan datozen urteotan, gorakada hori lortzeko ageriko ahalmena daukagu eta".\nBestalde, bere mintzaldian, Andres Urrutia euskaltzainburuak gogorarazi du euskararen erabilera Euskaltzaindiaren "kezka eta ardura" izan dela erakundea sortu zenetik. Bere esanetan, Akademiak "hizkuntzaren erabilera bultzatzen jarraitzen du gaur egun; edozelan, baina, ez".\nEuskaltzainburuak adierazi duenez, "sakontasun eta zabaltasunez aritu nahi dugu euskaraz, hizkuntzari gizarte moderno batean dagozkion eginkizunak betetzeko helburuz. Euskara erabili bai, hainbat leku eta gunetan, hainbat testuinguru eta erregistrotan erabili ere; hau da, euskara osotasunez, era egoki eta berezkoan erabili nahi dugu. Eta, horretarako, lan handia egin behar dugu oraindik, batez ere, euskara batuaren ikusmoldetik".\nHorren haritik, Urrutiak azaldu duenez, "bide horretatik" doa Akademia, eta, bere ustez, Euskaltzaindiak berak urrian Arantzazun egingo duen jardunaldiak "balio dezake mende laurden honetan euskara batua gizartean nola hedatu den ikusteko, baina, batik bat, etorkizuneko erronka zein diren antzemateko balio behar digu".\nGainera, Sabino Arana Fundazioko lehendakari Juan Maria Atutxak nabarmendu duenez, erronka nagusia "euskararen jakintzaren eta erabileraren arteko aldea murriztea da". Horretarako, Atutxaren ustez, bi giltzarri daude: "alde batetik, euskara erabiltzea ahalbidetzen duten politika publikoak ezartzea eta, bestetik, hiztunen nahia".\nErronka horiez gain, Sabino Arana Fundazioko lehendakariak Euskaraldia ekimena aipatu du. Ekimena 11 egunetan garatuko da udazkenean euskararen lurralde guztietan eta, horren bitartez, erakundeen zein gizartearen ahalegin guztiak batu nahi dira, guztion euskararekiko konpromisoa sendotzeko helburuz.\n"Euskararen erabileraren gakoak" deritzon mintegiko parte-hartzaileen iritziz, argi dago euskararen ezagutzak nabarmen egin duela gora azken urteotan, baina "erabilera ez da hein berean areagotu", besteak beste, "hiztunen hizkuntza ohiturak direla kausa".\nJardunaldiaren lehen mahai-inguruan, ondoko hizlariek jardun dute: Jon Aizpurua Eusko Jaurlaritzako Hizkuntza Politikarako Sailburuordetzako Plangintza eta Azterlanetako arduraduna, Garbiñe Bereziartua eta Beñat Muguruza Euskal Herriko Unibertsitateko (EHU) irakasleak eta Joxerra Gartzia idazle, irakasle eta kazetaria. "Euskaraz jakin arren, erabiltzeko mugak eta oztopoak" gaia landu dute. EHUko irakasle Ibon Manterolak bideratu du ondoren egindako eztabaida saioa.\nJarraian, Miren Dobaran Eusko Jaurlaritzako Hizkuntza Politikarako sailburuordeak, Mikel Arregi Nafarroako Gobernuko Euskarabidea Euskararen Nafar Institutuko zuzendari nagusiak eta Joseba Erremundeguy Euskararen Erakunde Publikoaren Misio Kargudunak, EAEn, Nafarroan eta Ipar Euskal Herrian garatzen ari diren "Euskararen erabilera sustatzeko politika publikoak" izan dituzte hizpide. Euskaltzaindiko idazkariorde Erramun Osak bideratu du ondoko eztabaida saioa.\nBilboko Udalak harrera egin die 2022ko Ibilaldia antolatu duen Abusu ikastolako ordezkariei\nAbisu horia izango da larunbatean EAEko barnealdean tenperatura altuengatik\nPSE celebra este sábado en San Sebastián una jornada de debate sobre industria y transición ecológica\nJasone Cenoz, Amanda Sierra eta Marta Olazabal ikertzaileak aitortu ditu Ikerbasquek\nDoctor Deseo eta Anita Parker taldeek hasiko dute Getxoko udako programazioa ekainaren 18an, Ereagan


Uretako azeri buztanaren lehen fokua ezabatzeko lanean ari da URA Lopidan - Gasteiz - Alea.eus\nUretako azeri buztanaren lehen fokua ezabatzeko lanean ari da URA Lopidan\nErredakzioa 2019-06-12 15:11\n'Myriophyllum aquaticum' landare exotikoa Lopidan aurkitu dute. URA\nMyriophyllum aquaticum Amazonas arroko espezie exotiko inbaditzaile bat da, eta Zadorra ibaia elikatzen duen urmael txiki batean aurkitu dute.\nUretako azeri buztana (Myriophyllum aquaticum) espezie inbaditzailea ezabatzeko lanetan dihardu Uraren Euskal Agentzia URA, Lopidatik gertu. Gasteizko akuifero kuaternarioan azaleratzen den urmael txiki batean atzeman zuten landarea 2018. urtean, Zadorra ibaia elikatzen duena eskuin ertzetik. Lehenbiziko aldia da Amazonas arrokoa den landarea aurkitzen dutela EAEn.\nURAk jakinarazi duenez, herritar batek atzeman zuen landarea iragan urtean, eta ur-ikuskariari jakinarazi zion landaredi-mota berri bat zegoela inguruko nekazariek ura hartzeko baliatzen duten baltsa batean. Ordurako Myriophyllum aquaticum tokiko lentejuela lekualdarazten hasia zen, eta oso azkar ugaltzen ari zen. Hasierako foku horrek 120 metro koadroko zabalera bat estali zuen urmaelaren inguruan. Ale guztiak 0,5 eta 1,0 metro arteko sakonerako tarte batean dira, korronte txikiko tarte batean.\n2019ko otsailean ekin zioten espezie inbaditzailea kentzeko lanei. Hartara, jardun mekanikoak zein kimikoak saihestu zituzten eta jute-manta biodegradagarri bat erabiliz aleak estaltzen egon dira, argiak eman ez ziezaien. Orduz geroztik, ekintza horien emaitzak ezagutzeko jarraipena egiten ari da URA eta orain arte, bederen, ez da atzeman foku berririk.\nApaintzeko landare bezala erabiltzen ohi da, batez ere etxeko akuarioetan. Oso zaila da landare exotikoaren ugalketa kontrolatzea.


Aitziber Garmendia eta Maialen Sorzabalbere aktoreak, urteko lehen Bikografiak saioan : Irutxuloko Hitza\nAitziber Garmendia aktorea. (Argazkia: Ahotsak)\nBagera Donostiako Euskaltzaleen Elkarteak Bikografiak saioak berrartuko ditu 2020an. Urteko lehen saioa otsailaren 20an izango da, 19:00etan Tobacco Days liburu dendan, eta Aitziber Garmendia eta Maialen Sorzabalbere aktoreak izango dira gonbidatuak. Bi parte hartzaileen biografien errepasoa izango da saioaren ardatza, eta Ion Olano kazetariak gidatuko du. Bakoitzaren alde publiko eta ezagunari buruz hitz egiteaz gain, beren bizitzen inguruan ere mintzatuko dira; hizkuntzekiko eta, bereziki, euskararekiko izan duten loturan jarriko dute arreta.\n2019an, lau Bikografia saio egin zituen Bagera elkarteak, eta hainbat esparrutako bikoteak elkartu zituzten: Begoña del Teso eta Jon Garaño, Beñat Gaztelumendi eta Haizea Nuñez, Alba Menendez eta Joseba Zaldua, eta Olatz Salvador eta Telmo Trenor.\nErlazionatutako edukiaAlba Menendez eta Joseba Zalduaren Bikografiak saioaHaizea Nuñez eta Beñat Gaztelumendiren Bikografiak saioa


Ekoliderrak.net - Proiektuak\nEkoliderrak Sareak “Biziberri” dokumentalaren bidez gaurko gazteriak jasangarritasunaren alde era aktiboan ekiten diola adierazi nahi helburu. Horretarako, aktibismoa eta boluntariotza, landa-garapena, kontsumo jasangarria, hezkuntza eta energia ataletan sailkatuta gutako 18 gazteren testigantza biltzen du, kasu bakoitzean norbera bultzatzen ari den ekimen edo ideiaren azalpenaren bidez.\nAurrera begira aztarnak utzi eta aurrera pausoak emateko arrastoak ematen ditu Hitzetatik ekintzetara igaroz. Dokumentala talde eta herri ezberdinetan gazteak, aktibismoa eta jasangarritasuna ardatz izango dituen ausnarketak bultzateko tresna izatea nahi genuke.\nHala 2011ean Ekoliderrak Sareak argitaratutako “ Hitzetatik ekintzetara, jardunbide jasangarrien gida “ eta Hitzetaik ekintzetara jardunaldi aktiboen ondorengo pausoa da.\nBiziberri dokumentala Kutxa Ekoguneak lagunduta eta Transistoria ekoiztetxearekin elkarlanean gauzatu da.\n5. edizioko proiektuak\nCicloop [Co-operative project] bizikletaren erabilera sustatzea eta zabaltzea helburu duen proiektua da. Kontzeptu desberdinen baturari esker bizikletaren erabilera modu zabalago batean ulertu nahi da: garraiobide bezala zein birziklatu eta berrerabili daitekeen objektu bezala. Gainera jasangarritasuna modu integralean lantzea garrantzitsua da CICLOOP proiektuan. Garrantzitsuak dira beraz arlo ekonomikoa, soziala eta ingurumena.\nTaldekideak: Joanes Rosó - Leire Gorroño - Irati Marqués - Garazi Munduate - Miren Arrigain\nGazteek ingurumenaren inguruan sentsibilizazioa handitu eta baratzera gerturatzea helburu eta rronkatzat duen eta Ekogunean burutuko diren udalekuen proposamen proiektua da. Alde batetik baratzaren ekosistema ezagutuko da eta baratza bat zerotik hasiko da bide batez honen ekoizpen eta lanketa landuz. Bestetik, berriz, ekintza gehigarriak proposatuz modu ludiko eta aktibo baten ingurunea ezagutu eta honen inguruko sentsibilizazioa lortzea nahi duten udalekuen garapena da. Proiektu hau 11-14 urte bitarteko gazteei zuzendutako udalekuetan oinarritzen da, 2014ko uztailaren 14an hasi eta uztailaren 24a bitartean egingo direlarik udalekuok. Denbora kontuagatik, azkenean 3 tailer edo ekintza diseinatu dituzte 2014ko Ekoguneko udaleku irekietan txertatzeko.\nTaldekideak: Izaskun Inza - Leyre Alecha - Iñigo Unanue Josune Iturbe\n3. Azalore kolore\nProiektuak jatetxe bati atxikitutako baratze bat kudeatuko du. Horren bidez, elikadura esperientzia osoa bizitzeko aukera eta beste hainbat eskaintza planteatuko dira. Parte hartze aktiboaren bidez, lehen sektorearen inguruan gehiago ezagutu, kontzientzia sustatu eta lurra eta naturaren inguruan euskaraz hezi eta gozatzea da helburua. Horretarako, bi zutabe nagusi egongo dira, alde batetik ekoizpena eta estetik sentsibilizazioa, hezkuntza eta esperimentazio tailerrak.\nTaldekideak: Ander Arbulu - Maialen Chantre - Ana De la Maza - Ainara Flores - Olatz Goikoetxeaundia - Olatz Lizarazu - Haizea Marañon.\nZiztaktibistak taldea, gaur egungo jendartearen pentsatzeko era aldatzea helburu duten 5 gaztek osatzen dute. Horretarako, autokritika eta hausnarketa bezalako erremintak nahitaezkotzat izanik, markatuta dauden eredu eta bideetatik at beste bide eraldatzaile asko egon badirela frogatu nahi dute, beraien lana jada existitzen diren proiektuen hedapenean zentratuko da. Izan ere, Euskal Herri mail , hedapena behar duten proiektu alternatibo asko daudela badakite eta ziur daude etorkizunean ere egongo direla. Konpromezu probokatzaile eta kontzientziatzailea duten ekintza komunikatiboen planifikazioa edota plazaratzea burutzen dute ez ohiko difusio metodoen bidez.\nTaldekideak: Iker Huegun - Mikel Edeso - Naiara Arri - Manu Araolaza - Beñat Osinaga.\nProiektu hau aurrera atera ez den arren balorazio mahaiaren aurrean aurkeztu zuten. Funtsean hauek dira proiektuaren ideia nagusiak: giza harremanak sustatu, dohako ezagutza elkartruke sare bat sortu edozein auzo, herri zein hiritan. Adin eta jatorri desberdineko pertsonentzat, zein elkarte eta kolektiboentzat. Harremanak –elkarlana- ezagutzatrukea- adiskidetasuna- konpromezua- prokomuna.\nTaldekideak: Ana Etxeberria - Miren Kerejeta - Andoni Garcia - Nerea Beitia - Olatz Barandika - Iñigo Ganzarain.\n4. edizioko proiektuak\n1. TRIZIKLO DINAMIKA\nKontsumo ohiturak eta “erabili eta bota” kultura kuestionatzeko helburua du Triziklo Dinamikak; jendearengan gaiarekiko ikuspegi eta ohitura aldaketa bat eragitea. Horretarako, erritarren arteko harremanak eta topaguneak sortu nahi ditu Donostialdean. Bi modutara: a)Hausnarketarako guneak eta baliabideak eskaini nahi ditu, txip aldaketa eragiteko, eta b)Alternatiba praktikoak sortzeko saiakera egingo du. Norberak eguneroko materialak transformatu (oihalak, metala, bizikletak, egurra, zeramika...) eta erabilgarri bihurtu ahal izango ditu. Laburbilduz, helburu nagusia hondakinekiko ikuspegia aldatzea da, hondakinei balioa emanaz, botatzeko zerbait izatetik lehengai gisa ikustera pasatzeko. Horretarako, egun bizi dugun “erabili eta bota” kultura zalantzan jarriko du, eta eredu horri alternatibak eskainiko dizkio.\nEñaut Auzmendi, Alaitz Azpiazu, Janire Etxebarria, Oier Fuentes, Irati Galatas, Aitziber Galdos, Mikel Iraola, Danel Lizartza, Sara López, Imanol Oquiñena, Xabier Ormazabal, Mikel Ruiz de Azua, Irati Salsamendi, Nagore Vega eta Telmo Yurramendi.\nKomunitate-baratza baten esperientzia pilotua diseinatu da. Egitasmo honen helburua komunitate bateko kideen parte hartzearen bidez, pertsonak elikagaien hazte prozesura gerturatzea da. Horretarako, baldintza bakarrak hauexek dira: proiektua garatzeko\ngutxieneko espazio bat izatea (lorategi komunitarioa, eraikin patioa…) eta ekimenean parte hartzeko interesa duten bizilagunen kopuru minimo bat biltzea. Taldearen partetik proiektua abiatzeko eta garatzeko konpromisoa hartu dute, horretarako giza baliabide nahiz materialak erraztuz.\n• Taldekideak: Jugatx Agirre, Ion Aramendi, Maite Blanco, Cristina Bravo, Ibon Doval, Eneka Etxeberria, Leire Milikua, Miriam Saldias, Igone Saldias eta Iraitz Solabarrieta\n3. edizioko proiektuak\n1. Zeu artista berdea\n2. edizioko proiektuak\n2. Pasaia Kolektibo\n3. NAIROBITARRA Bidaia eskola\n5. Bizi erreala\n6. Lurra bizirik


Trenbide zaharra konpondu dute auzolanean herritarrek - Antzuola - Goiena.eus\nTrenbide zaharra konpondu dute auzolanean herritarrek\nMaider Arregi 2014-09-12 10:00\nAspaldidanik buruan bueltaka zuten Jon Arangurenek eta Eñaut Urtzelaik Kaxeta eta Iturriotz arteko trenbide zaharra txukundu eta oinezkoendako egokitzea. "Antzuolan ez dago pasioan ibiltzeko aukera askorik. Inguruotan aldapa besterik ez dago eta umeekin, korrika edo bizikletan ibiltzeko toki gutxi dugu Antzuolan. Horregatik, baba jan batean berotu ginen eta koadrila mailan hartutako iniziatiba izan da trenbide zaharra garbitzearena. Pixkanaka aurrera egin du gainera hasierako nahi horrek", dio Eñaut Urtzelaik.\nLehenengo lana terrenoa garbitzearena izan dute. "Sasiak eta belarrak kendu ditugu sasi-garbitzeko makinarekin. Tuneletan, aldiz, harriak zeunden. Makinak alokatu genituen horiek kentzeko eta terrenoa libratzeko", azaldu du Ion Arangurenek.\nBaina, emaitzak ikusi ahala, hasierako proiektu xumeak, orain, beste dimentsio bat hartu duela kontatu dute: "Goizperrek diruz lagundu du gure proiektua. Horri esker, hiru tuneletan argiak jarriko dira. Argiak jartzeko zuloak eginda daude gainera. Asmoa da lurra bota aurretik, argiak ipintzea datozen egunetan. Gipuzkoako Diputazioak eta Udalak ere konpromisoa hartu dute proiektuaren dimentsioa ikusita. Hala, lurra ahalik eta leunen uzten saiatuko gara euren laguntzari esker", gaineratu dute.\nKilometro batzuk gehiagoa lautadan egiteko aukera dute aurrerantzean antzuolarrek.\nHerritarrek gustura hartuko duten albistea izango dela uste dute Urtzelaik eta Arangurenek. "Beste lotura bat ematen du trenbide zaharraren ibilbideak. Urretxuraino edo Bergararainoko loturak ditu. Uste dugu bidea garbi egonda jendea animatuko dela erabiltzera. Bergararekin lotura zuzena dauka orain; etorkizunean Zumarragaraino bidea zabaltzea izango litzateke asmoa". Galartza, Uzarraga, Lizarra, Irimoi eta Basalde auzoetan barrena pasatzen da trenbide zaharra, herria zeharkatuz.\nJauregiko tunela urez\nLanik handiena Jauregiko tunelak eman diela diote Eñaut Urtzelaik eta Jon Arangurenek: "Guztiz itxita zegoen tunela; lurra bi aldetara zeukan erorita. Gure helburua hori libratzea izan da. Putzu handi bat ere bazegoen alderik alde; dena lokaztuta topatu genuen. Gainera, neguan egin genituen lanak, eta horri, eguraldi txarra ere gehitu behar zaio", kontatu dute.


José Ignacio Munilla, gotzaina — Eibar.ORG | Eibarko peoria\nHemen zaude: Hasiera / Blogak / Harrikadak / José Ignacio Munilla, gotzaina\nJosé Ignacio Munilla, gotzaina\nMikel Iturria 2006/06/25 12:25\nGaur goizean Euskadi Irratian edo Radio Euskadin (ez dakit non, zeren eta biak sintonizatu ditut esnatzerakoan), Zumarragako El Salvador elizako parroko gisa jardun duen José Ignacio Munilla, 44 urtekoa, gotzain izendatu dutela entzun dut.\nDiario Vascon publikatu izan dituen artikuluak osotasunean irakurtzeko kemenik ez dut inoiz izan. Ezagun homosexual batek, kristaua bera, eman zidan noizbait gizon honen talantearen berri.\nKontua da Google-i galdezka joan naizela eta Autores católicos izeneko webgunea deskubritu dudala. Bertan argitaratu ditu Munillak artikulu mordoa. (Eguneratzea: 2009ko azaroaren 21ean. Gipuzkoako gotzain izendatuko omen dute laster Munilla. Hona hemen artikuluen lotura zuzena: José Ignacio Munillaren artikuluak).\nWebmaster prestua du webguneak eta azkar aldatu diote titulua: jada Palentziako gotzain gisa aurkeztua da. Elizaren alderdi kontserbadoreena internet kontuetan iaioa ez dela esango duzue gero…\nGoogle-n eginiko ehizaldiaren ondoren, Munillaren artikulu sorta gainbegiratzen egon naiz. Egia aitortzeko, ez dute balio irakurzaletasuna sustatzeko kanpaina baterako, baina edonoren bilirrubina igoko lukeen artikulu batekin egin dut topo berehala. Izenburua Homosexualidad y esperanza.\nZera dio gure gotzainak:\n"El cambio en la consideración de la homosexualidad, de trastorno psicopatológico a mera condición sexual alternativa, se ha debido más a las presiones de los influyentes lobbys gays, que a nuevas evidencias científicas. Fue en 1980 cuando estos grupos consiguieron una de sus mayores "victorias", al lograr que la Asociación Americana de Psiquiatría retirara la homosexualidad del manual de trastornos comportamentales (Diagnostic and Statistical Manual)".\n"Existen, no obstante, profesionales de primera línea que se atreven a continuar afirmando lo que la psiquiatría siempre ha afirmado: estamos ante un trastorno neurótico (Van Den Aardweg, Bieber & Bieber, Aquilino Polaino, etc...)"\nEzin izan dut gehiago irakurri, baina honek ematen du gotzain berriaren kapazidadearen berri (gaitasuna jarri behar nuen, baina txiste errazegia litzateke; errazegia den bezala idaztea erreparatzeko artikuluaren interneteko loturaren amaierari).\nJosé Ignacio: gaixo zaude.\nOharra: hau guztiau idatzi ondoren, Patxi Traperok gaia tratatu zuela ikusi dut. Otsailean edo. Hor doa:\n"Jose Ignacio Munilla Zumarragako El Salvador parrokiako parrokoa da. Opusekoa, edo hor nunbaitekoa. Azeri hutsa negozioetarako. Zumarragako udalak 40 miloiko subentzioa ematea lortu zuen eliza berri bat eraikitzeko. Bertan bizi da, eta bertan dabil, bere eliztarren artzai".\nEguneratzea, 2009ko azaroak 22: Donostiako gotzain izendatu dute Munilla.\nAipatu nituen bai 40 miloiak, eta azeri izenondoa egokitu nion Munillari. Lapurra ere dei niezaiokeen, kontutan hartzen badegu berak bazekiela hura Zumarragako herritarroi hartutako dirua zala, eta Zumarragako herritar asko eta askok, herritar gehienok seguruasko, ez geundela ados subentzio harekin.\nErrenta aitorpena egiterakoan galdetu egiten zaigu, nora bideratu nahi degun dirua. Zumarragako udalak ez zigun galdetu.\nAurrekoan mezu bat idatzi nuen gustora jakingo nukeela gure zergen dirua nora dijoan. Ba kalkulatu egin det nere etxetik zenbat diru irten zan: 200 euro inguru.\nMunillaren onarpenarekin Udalak lapurtu zidan diruarekin, medicos sin fronteras erakundeak adibidez makina bat sufrimentu ebitatutako zuen, planetako toki laiotzen batean. Haiei emango nizkien gustora 200 euro hoiek. Ez zidaten galdetu baina.\nAdreilu bihurtu ziren.


2013 urria | Gaztekeriak\nSexuaz hitz egitea ez da erreza, edo ez sexuaz idaztea behintzat. Urteetan tabu izan den gaiak oraindik gordea du isileko eta iluneko izan behar duenaren sentsazioa. Sexua, zein hitz sexuala, erredundantziak erredundantzia. Plazera bizitzako jolas bilakatzea izan liteke edo organo biren arteko sentsazio eztanda agian. Amodioa batzuetan eta sexua besterik gabe besteetan. Taberna zuloko ilunean hitz egin daiteke sexuaz, zuritoa eskuan konfiantzazko beste bizpahiru lagunekin. Sexuaz hitz egin...\nOrain egun batzuk lagun batek esan zidan idazteko geroaz, idazteko etorkizunaz. Idazteko neuretik, idazteko geuretik, “eta orain zer?” Galdera famatuaren erantzun beltza. Erakusteko gure beldurra, gure aukera eza. Galdetu zidan lagun hark erabakien pisu astuna bizkarrean hartuta nola iritsi lasterketa burura. Jakingo banu. Neuretik kontatzera noa, adiskideak eskatu bezala. Ikasketak amaitzear amildegiaren bazterrean jarrita. Nork esango zidan garai batean horrela izango zenik?...\nErakutsi “ziber ipurdiak”\nGaraiotan hain modan dauden Reatily Show famatuen antzera bizitza espektakulu bihurtzen dugu sare sozialetan. Oihalaren atzean ezkutatzen diren sekretu guztiak azaleratzea da gaur egungo jolasa, gaur egungo jokoa. Aktore baten antzera gure bizitza eszenatokiaren gainera eraman eta kamerinorik gabeko izar bihurtzen gara, ordenagailuko pantailaren beste aldean. Intimitatearen mugak erail ditugun garaietan internet bihurtu da bizkarrera itsatsita ditugun sokak dantzan jartzeko gai den...


May 2018 – Txistulari\n31 May, 2018 txistulari\nArgazkia: Haritz Ezeiza, ezkerretik lehena// Silboberri Haritz Ezeiza Zabalak txistu goi-mailako ikasketen bukaerako kontzertua eskainiko du ekainak 2an Hernaniko (Gipuzkoa) udal areto nagusian arratsaldeko 7etan. Txistulari, albokari eta dultzaineroa da […]\n30 May, 2018 4 June, 2018 txistulari\nBost kontzertu, erromeria bat, lau diana eta haurren esku dantza dakartza Donostiako Udal Txistu Bandaren egitaruak datorren hilabeterako. Ekaina, txistu doinuz beteko da Gipuzkoako hiriburuan. Donostiako txistulariek ekainerako programa betea aurkeztu […]\n29 May, 2018 29 May, 2018 txistulari\nArgazkia: Gasteizko Aldapa kalea // Hala Bedi MGTkoak gonbidapen berria luzatu dute, oraingoan, Arabako hiriburura hurbilduko dira, Gasteizko 5. Txistu Eguna ospatzeko xedez. Ekainaren 2an Gasteizko Txistu Eguna ospatuko da […]\n28 May, 2018 28 May, 2018 txistulari\nEHTEk 1936ko gerraren aurretik publikatu zituen Txistulari aldizkariak digitalizatu ditu. Lehen alea, jada eskuragarri dago gure webean, oso-osorik. Euskal Herriko Txistulari Elkartea 1927an jaio zen. Txistulari aldizkaria, berriz 1928ko martxoa-apirilekoa […]\n25 May, 2018 25 May, 2018 txistulari\nEuskal Herriko Txistulari Elkarteak (EHTE) kanpaina berri bat hasi du, gazteak elkartera biltzeko asmoz. 17 urte bete arte, elkarteko bazkide izatea doakoa izango da hemendik aurrera. EHTE gaztetu nahian dabil, […]\nAsteburu betea Soinuenearen eskutik\n24 May, 2018 24 May, 2018 txistulari\nArgazkia: Lartaun txistu taldearen Dantza-bilera (Soinuenea) Oiartzungo (Gipuzkoa) Soinuenea fundazioak astebururako hiru proposamen egiten dizkigu, musika eta dantza uztartuz. Maiatzak 25ean arratsaldeko 5etan, Hernani eta Oiartzungo musika eskoletako ikasle gaztetxoek kontzertua […]\n23 May, 2018 24 May, 2018 txistulari\nArgazkia: Elai Alai Elai Alai elkarteak antolatuta, ekainak 9 eta 10 Portugaleten (Bizkaia), Folklore Azoka ospatuko da. Aurtengo edizioak, 13.a izango da, ekintzaz betea dakar egitaraua. Dantza emanaldiak, kale animazioa, […]\n23 May, 2018 23 May, 2018 txistulari\nBaionako Maurice Ravel kontserbatorioan txistu irakaslea behar dute, eta horregatik premiazko deialdia egin dute. 3o bat txistu ikasle dihardute bertan ikasten eta jada, ekainean irakaslea ordekatzeko lana eskaintzen dute. Baionako Maurice […]\n22 May, 2018 23 May, 2018 txistulari\nMugarik Gabeko Txuntxuneroak (MGT) gelditu gabe dabiltza, aurrekoan Pasaiara (Gipuzkoa) hurbildu bazitzaizkigun, salto ederra emanda, hurrengo agerpena Faltzesen (Nafarroa) iragarri dute, maiatzak 27rako. Kostaldeko kresala utzi eta Nafar Erriberako Faltzesera aldatu dira MGTko […]


Arteterapia, hitzen bidez adierazi ezin dena azaleratu eta barneratzearen artea\nAmalur Artola|2014/04/12 Eguneratua:\n«Artearen bidez, ikusezina ikusgarri bihurtzen da, eta, behin ikusgarri egin dugula, gure barnetik irten den hori, guri buruz hitz egiten duen hori, ikusi egin dezakegu, galderak egin, ea zer esaten digun». Hori da arteterapiaren funtsa: artearen diziplina ezberdinak erabiliz ikustea kostatzen zaigun hori azaleratzea.\nDiru barik ezer egiterik ba al da?\nJosu Imanol Unanue|2014/04/12 Eguneratua:\nPROSTITUZIOA, ITZALEKO OFIZIOA\nIlunera kondenatutako lanbidea argitara ekarri nahia\nAmagoia Mujika|2014/04/12 Eguneratua:\nProstituzioa betidanik existitu izan da Euskal Herrian, nahiz eta gizartearen une bakoitzeko tasunak tarteko, forma eta modu desberdinetan eman den aldiro. Itzaleko ofizioa da, existitzen den baino existituko ez balitz bezala hartzen den munduaren ertz ilun bateko lanbidea. Charo Roquerok argitara ekarri du liburu batean.\nEz dute obedituko, ez dira isilik egongo\nMikel Zubimendi|2014/04/12 Eguneratua:\nZer abestuko ote dute biharko ikastoletan?\nIñaki Altuna|2014/04/08 Eguneratua:\nOrria 151/ 152


Donostia Zinemaldia :: Una mujer fantástica\nDaniela Vega, Sebastián Lelio\nHorizontes - eko Gosariak ''Una Mujer Fantastica'' (es)\nElkarrizketa Sebastián Lelio-rekin eta Daniela Vega-rekin ''Una mujer fantástica'' (H.L.) (es)\nMarina zerbitzari gazte bat da, eta abeslaria izan nahi du; Orlando, berriz, inprimategi baten jabea da. Biak etorkizuna elkarrekin bizitzeko planak egiten ari dira. Orlando bat-batean hiltzen denean, Marinak aurre egin beharko dio Orlandoren familiari eta gizarteari, benetan zer den erakusteko: emakume konplexua, indartsua, zintzoa… zoragarria.\nSebastián Lelio zuzendaria, gidoilaria, argazki-zuzendaria, editorea eta ekoizlea da. Bere lehen filma, La Sagrada Familia, 2005eko Donostia Zinemaldian lehiatu zen, Horizontes Latinos sailean. Ondoren, Navidad (2009) eta El año del tigre (2011) egin zituen. Bere laugarren film luzeak, Gloriak, Donostia Zinemaldiko Zinema Eraikitzen Saria irabazi zuen 2012an, baita emakumezko aktore onenaren (Paulina García) Zilarrezko Hartza Berlinen ere, 2013an. Una mujer fantásticak Teddy saria eta gidoi onenaren saria irabazi zituen azken Berlinalen. 2017ko Sebastiane Latino sariaren irabazlea da, halaber.\nDaniela Vega, Francisco Reyes, Luis Gnecco, Aline Küppenheim, Nicolas Saavedra, Amparo Noguera\nTxile - Alemania - Espainia - AEB